Home / Finance

Pinjaman Boleh Ubah 2021 (Peduli Siswa Selangor, Dalam Negara)

Bagi mana-mana pelajar yang ingin sambung pelajaran di dalam negara, anda boleh cuba mohon pinjaman boleh ubah Selangor yang dipanggil Peduli Siswa. Namun, ia khusus untuk warga Selangor sahaja.
Maklumat rasmi Tabung Kumpulan Wang Biasiswa Negeri Selangor (TKWBNS) ada di sini.
Cara mohon pinjaman boleh ubah
Permohonan ini adalah secara online sahaja. Namun, terbahagi kepada dua kategori iaitu:

Yang baru mahu mendaftar, iaitu permohonan baru, sila klik pautan ini: https://tkwbns.selangor.gov.my/sispin/pengguna/add
Yang sudah mendaftar pada sesi terdahulu, sila klik pautan ini: https://tkwbns.selangor.gov.my/sispin/login

Bagi yang sudah mendaftar, anda boleh kemaskini maklumat anda bila-bila masa
Anda boleh buat semakan status permohonan secara online tanpa ke kaunter
Anda juga boleh buat semakan penyata

Untuk maklumat, tarikh tutup permohonan telah tamat iaitu 31 Ogos 2020 yang lalu. Bagi yang ingin buat semakan permohonan, sila semak dua (2) minggu selepas tarikh tutup permohonan.
Syarat am untuk mohon pinjaman boleh ubah Selangor
Lihat syarat-syarat untuk buat permohonan ini seperti di bawah:

Pemohon dan ibu dan bapa merupakan warganegara Malaysia; DAN
Pemohon, ibu atau bapa lahir di Selangor; atau
Ini bermakna; syarat wajib adalah seorang warganegara Malaysia dan juga salah seorang (iaitu antara pemohon, ibu atau bapa) lahir di Selangor
Namun, ada kelonggaran lain. Permohonan ini juga dibenarkan kepada pemohon telah dan sedang bermastautin lebih daripada sepuluh (10) tahun di Selangor. Walau bagaimanapun, keutamaan adalah tetap kepada anak Selangor.
Pemohon juga telah mendaftarkan diri bagi pengajian sepenuh masa di peringkat Diploma / Ijazah Sarjana Muda / Ijazah Perubatan. Yang masih lagi belum daftar, tidak dibenarkan memohon.
Pemohon juga mestilah edang mengikuti pengajian di Institusi Pengajian Tinggi Awam (IPTA) seluruh Malaysia atau Institusi Pengajian Tinggi Swasta (IPTS) dalam Negeri Selangor dan Kuala Lumpur yang diiktiraf oleh Kerajaan secara sepenuh masa. Ini bermakna, mana-mana pelajar yang belajar separuh masa adalah tidak layak.
Pemohon bukan pelajar tahun akhir pengajian atau diberikan lanjutan tempoh pengajian.
Pemohon belum menerima sebarang tajaan lain (Biasiswa, Pinjaman atau Dermasiswa) termasuk bagi Ijazah Perubatan, Pergigian dan Veterinar)
Pendapatan isi rumah iaitu campuran gaji ibu dan bapa hendaklah tidak melebihi RM 20,000.00 sebulan. Walau bagaimanapun, ini adalah gaji pokok sahaja. Jika termasuk elaun, overtime dan lain-lain melebihi kelayakan yang sepatutnya, permohonan masih lagi boleh dipertimbangkan.
Pemohon perlu sertakan dokumen berikut untuk mohon pinjaman boleh ubah Selangor:

Salinan Sijil Lahir Pemohon
Salinan My Kad Pemohon, Bapa Dan Ibu
Salinan Sijil Berhenti Sekolah (Rendah Dan Menengah)
Salinan Keputusan Spm/ Stpm/ Stam/ Matrikulasi/ Asasi/ Diploma (Mana Yang Berkaitan).
Salinan Slip Gaji Terkini (Ibu Dan Bapa/Penjaga)
Jika Pesara Sila Kepilkan Salinan Penyata Pencen Bulanan
Jika Bekerja Sendiri/Tidak Bekerja/Suri Rumah Sila Dapatkan Pengesahan Pendapatan (Disahkan Oleh Ketua Kampung/ Adun/ Penghulu/Pengerusi Taman / Penghulu Mukim / Ketua Blok Sahaja)
Bagi Pemohon Dan Ibubapa Yang Tidak Lahir Di Negeri Selangor Perlu Mengemukakan Pengesahan Mastautin Yang Disahkan Oleh Ketua Kampung/ Adun/ Penghulu/Pengerusi Taman / Penghulu Mukim / Ketua Blok Sahaja)
Salinan Surat Kematian Dan Surat Bercerai (Jika Berkaitan)

Permohonan yang TIDAK LENGKAP atau TIDAK DISERTAKAN DOKUMEN yang diperlukan akan DITOLAK. Dokumen yang dicetak tidak perlu dihantar.
Pemohon hendaklah membuat semakan secara talian / online dalam tempoh DUA MINGGU selepas TARIKH TUTUP PERMOHONAN.

Syarat akademik pinjaman boleh ubah Selangor
Apakah antara syarat akademik yang melayakkan untuk memohon?

Sijil
– Memperolehi sekurang-kurangnya tiga (3) kepujian dalam mana-mana mata pelajaran SPM (bidang dan teknikal).
– Memperolehi sekurang-kurangnya empat (4) kepujian dalam mana-mana pelajaran di peringkat SPM (IPTA).
Diploma
– Memperoleh sekurang-kurangnya lima (5) kepujian dalam mana-mana mata pelajaran di peringkat SPM; atau
– Memperoleh kelayakan Sijil dengan kelulusan PNGK/ CGPA 2.50 ke atas.
Ijazah Sarjana Muda
– Memperoleh kelayakan Sijil Tahun Asas / Pra-Ijazah / Matrikulasi / Diploma dengan kelulusan PNGK / CGPA 2.50 ke atas; atau
– Memperoleh sekurang-kurangnya empat (4) Gred C dalam mana-mana mata pelajaran di peringkat STPM; atau
– Memperoleh sekurang-kurangnya lima (5) kelulusan (jayyid) dalam mana-mana mata pelajaran di peringkat STAM.
Ijazah Perubatan dan Pergigian
– Sedang mengikuti Ijazah Perubatan dan Pembedahan / Pergigian di Universiti Awam yang disenaraikan.

Kadar pinjaman pendidikan dalam negara
Berapakah pinjaman boleh ubah Selangor yang akan diberikan kepada pemohon?
Untuk makluman, kadar pinjaman adalah tidak sama kerana ia mengikut peringkat pengajian yang diambil. Sila rujuk maklumat di bawah ini:

Sijil
– Pembiayaan ini terpakai untuk pelajar di UiTM, Politeknik & Kolej Komuniti yang mengambil sijil sahaja
– Kadar pembiayaan ialah RM3,000 setahun
Diploma
– Untuk pelajar di IPTA dan IPTS, kadar pinjaman ialah RM4,900
– Untuk pelajar di UiTM, Politeknik & Kolej Komuniti, kadar pinjaman ialah RM3,500 sahaja
Ijazah Sarjana Muda
– Bagi pelajar IPTA dan IPTS, kadar pinjaman boleh ubah Selangor ini ialah RM6,500
– Bagi pelajar UiTM, Politeknik & Kolej Komuniti pula, kadar pinjaman boleh ubah Selangor ini ialah RM4,500 sahaja
– Ini adalah untuk pelbagai Ijazah Sarjana Muda termasuk Veterinar
Ijazah Perubatan dan Pergigian
– Bagi pelajar IPTA dan IPTS, kadar pembiayaan ialah RM7,000
– Bagi pelajar UiTM, Politeknik & Kolej Komuniti pula, kadar pembiayaan juga sama iaitu RM7,000

Sila ambil maklum bahawa tajaan adalah bermula daripada tarikh kuatkuasa Surat Tawaran sehingga tamat pengajian seperti yang dinyatakan dalam Surat Tawaran daripada Universiti.

Pengurangan bayaran balik pinjaman
Apa yang menarik dengan pinjaman boleh ubah ini, pinjaman tersebut boleh dikurangkan mengikut prestasi CGPA / PNGK akhir pelajar. Ini bermakna, jika pelajar seorang yang bijak dan mendapat keputusan yang cemerlang, sudah tentu perlu bayar sedikit sahaja.
Selain daripada CGPA/PNGK, pelajar juga perlu memenuhi syarat-syarat berikut:

Tamat pengajian dalam tempoh seperti yang ditetapkan dalam surat tawaran
Tidak melanggar mana-mana syarat seperti yang dinyatakan dalam Dokumen Perjanjian
Mengemukakan salinan transkrip rasmi dan sijil senat yang telah disahkan oleh pihak Universiti kepada Urus Setia Tabung Kumpulan Wang Biasiswa Negeri Selangor (TKWBNS)

Akhir kata
Buat ibu-bapa yang kurang berkemampuan tetapi mempunyai hasrat yang tinggi untuk melihat anak berjaya, cubalah pinjaman boleh ubah Selangor ini. Kerajaan negeri memang mahu membantu mana-mana keluarga yang memerlukan pertolongan, lebih-lebih lagi berkaitan pendidikan.

Jangan sesekali buat pinjaman along atau pinjaman wang berlesen yang akan menyusahkan hidup suatu hari nanti.
Cuba cari maklumat tentang pinjaman boleh ubah lain seperti JPA, Bank Rakyat dan Yayasan Tenaga Nasional (YTN). Untuk pinjaman boleh ubah luar negara, boleh semak dengan MARA.
Kami doakan agar mana-mana pemohon yang memohon akan mendapat status lulus.
Semoga bermanfaat.


Home / Finance

Cara Daftar Paypal (Link Guna Kad Debit & Kredit Bank di Malaysia)

Bagi anda yang baru mahu mula gunakan transaksi online, jemput baca cara daftar Paypal seperti di bawah ini.
Sila pastikan anda mempunyai email yang masih aktif. Jika tidak, kami sarankan anda daftar Gmail terlebih dahulu.
Izinkan kami berkongsi.
1. Cara daftar Paypal di Malaysia

Pada web browser anda, masukkan kata kunci Paypal. Kemudian, pilih yang paling atas. Anda akan dibawa ke laman web rasmi untuk Paypal.
Untuk lebih mudah, terus sahaja taip https://paypal.com
Pada laman tersebut, tekan butang Sign Up Now yang tertera.
Pada laman seterusnya, pilih sama ada akaun anda tersebut ialah akaun peribadi atau akaun bisnes. Kemudian, tekan butang Next.
Kemudian, terdapat ruangan yang tertulis I’m an….. Pilih status anda ialah pembeli barangan secara online (Individual shopper), atau Individual seller/freelancer, atau kedua-duanya. Sekiranya anda tidak pasti, pilih I’m not sure.
Kemudian, tekan butang Next.
Seterusnya, beberapa ruangan perlu anda isikan. Pada ruangan Email Address, masukkan emel anda yang aktif dan boleh diakses.
Untuk cara daftar Paypal yang seterusnya, pada ruangan Mobile Number, masukkan nombor telefon anda yang aktif dan boleh dihubungi.
Pada ruangan Given Name, masukkan nama panggilan anda atau nama pertama anda.
Pada ruangan Middle Name, masukkan nama tengah anda.
Pada ruangan Surname, masukkan nama keluarga anda. Bagi anda yang beragama Islam, anda boleh memasukkan nama anda sendiri pada ruangan Given Name dan Surname. Sebagai contoh, sekiranya nama anda ialah Muhammad Akmal, masukkan nama Muhammad pada ruangan Given Name, manakala nama Akmal pada ruangan Surname. Atau, anda boleh memasukkan nama Akmal pada ruangan Given Name, manakala nama bapa anda pada ruangan Surname. Abaikan untuk ruangan Middle Name.
Pada ruangan Create your password, masukkan password yang anda ingin gunakan untuk akaun anda. Password anda mestilah minimum 8 aksara, mempunyai minimum satu nombor atau simbol.
Pada ruangan Confirm your password, masukkan sekali lagi password yang baru anda cipta untuk akaun Paypal anda.
Pergi ke bahagian bawah, dan semak bendera yang tertera. Pastikan bendera yang tertera ialah bendera kewarganegaraan anda.
Kemudian, tekan butang Next.
Pada laman seterusnya, terdapat bahagian Confirm your number. Anda akan menerima SMS daripada Paypal yang mengandungi kod enam digit. Masukkan kod tersebut di ruangan yang disediakan. Sekiranya anda tidak menerima SMS tersebut, tekan link Send code again.
Kemudian, pada laman seterusnya, beberapa ruangan lagi perlu anda isikan.
Pada ruangan Nationality, masukkan negara untuk kewarganegaraan anda.
Ini bahagian penting dalam langkah dan cara daftar Paypal Malaysia. Pada ruangan Identification Type, pilih jenis pengenalan yang anda ingin gunakan, sama ada National ID untuk kad pengenalan anda, Driving license untuk nombor lesen memandu anda, ataupun Passport number untuk nombor passport
Kemudian, pada ruangan Document Number, masukkan nombor pendaftaran tersebut.
Pada ruangan Address line 1, masukkan alamat penuh surat-menyurat anda. Sekiranya ruangan tidak mencukupi, sambung pada Address line 2.
Pada ruangan Postal code, masukkan poskod untuk alamat anda.
Pada ruangan City/Town/Locality, masukkan bandar untuk alamat anda.
Pada ruangan State/Federal territory, pilih negeri untuk alamat anda.
Pada ruangan Date of birth, masukkan tarikh lahir anda. Format tarikh lahir yang perlu anda masukkan di ruangan ini ialah Bulan/Tarikh/Tahun.
Pada kenyataan Activate One Touch, pilih sama ada anda ingin menggunakan perkhidmatan One Touch atau tidak. One Touch membolehkan anda untuk terus menggunakan akaun Paypal anda pada bila-bila masa setiap kali anda ingin membuat pembelian secara online, di mana akaun Paypal anda tidak akan terkeluar atau log out secara automatik. Jadi, anda tidak perlu memasukkan password anda setiap kali ingin mula membuat pembayaran. Sekiranya anda ingin gunakan perkhidmatan ini, tick pada kenyataan tersebut.
Kemudian, tekan User Agreement dan Privacy Statement untuk membaca terma dan persetujuan anda sebagai pengguna Paypal terhadap polisi dan syarat-syarat yang ditetapkan oleh Paypal. Sekiranya anda bersetuju, tick pada kenyataan tersebut.
Seterusya, tekan butang Agree and Create Account.
Akaun Paypal anda berjaya didaftar.
Panduan dan cara daftar Paypal sudah tamat.
Tekan Get Started untuk mulakan shopping anda secara online.

2. Cara login Paypal
Sebelum boleh menggunakan Paypal untuk transfer dan receive payment, anda perlu login terlebih dahulu.

Layari laman web rasmi Paypal di sini: https://paypal.com
Klik butang Log In di bahagian menu atas sebelah kanan
Masukkan email atau nombor telefon
Tekan butang Next
Masukkan password
Tekan butang Log In
Sekiranya tiada apa-apa masalah, anda akan berjaya masuk ke dalam sistem Paypal
Selesai

3. Cara guna Paypal
Setelah berjaya masuk ke dalam sistem Paypal, anda akan dapat lihat dua fungsi yang paling selalu digunakan iaitu Send dan Request.
Send Payment
Untuk menghantar atau transfer duit pada seseorang:

Klik menu Send & Request di bahagian atas
Klik tab Send
Masukkan email penerima
Masukkan amaun dalam matawang yang dikehendaki
Tekan butang Continue
Semak jumlah wang yang akan dihantar
Tekan butang Send Payment Now
Selesai

Request Payment
Untuk terima bayaran atau receive payment dari seseorang:

Klik menu Send & Request di bahagian atas
Klik tab Request
Masukkan email orang yang akan berikan kita duit
Masukkan amaun dalam matawang yang dikehendaki
Semak jumlah wang yang dipinta
Tekan butang Request Payment
Selesai

4. Transfer & receive duit Paypal guna kad debit & kredit
Jika anda mahu terima atau hantar duit, boleh gunakan kad debit atau kad kredit. Perlu link akaun bank yang dipilih dengan Paypal.
Antara bank yang popular di Malaysia ialah:

Maybank
CIMB
Bank Islam

Akhir kata
Diharapkan agar perkongsian cara daftar Paypal Malaysia ini dapat memudahkan lagi hidup anda.
Walaupun ada banyak e-wallet di Malaysia, Paypal masih lagi relevan untuk transaksi luar negara.
Semoga bermanfaat.


Home / Finance

Pinjaman Peribadi Agro Bank Untuk Kakitangan Kerajaan 2022

Selain pinjaman peribadi dari BSN, Agro Bank juga adalah salah satu bank di Malaysia yang ada menyediakan perkhidmatan pinjaman peribadi untuk penjawat awam melalui AgroCash-i. AgroCash-i adalah kemudahan bagi menyediakan pembiayaan peribadi kepada pelanggan yang berkaitan dengan aktiviti pertanian dan asas tani. Izinkan kami berkongsi mengenai pinjaman peribadi Agro Bank untuk kakitangan kerajaan seperti di bawah ini.
#1 Pinjaman Peribadi Agro Bank AgroCash-i Untuk Kakitangan Kerajaan
Untuk makluman, AgroCash-i menggunakan konsep Tawarruq.
Tawarruq adalah merujuk kepada transaksi jual beli komoditi atau aset berasaskan pembayaran tangguh secara Murabahah (iaitu harga kos aset ditambah dengan margin keuntungan) atau Musawamah (iaitu jual beli yang tidak mendedahkan harga kos aset dan margin keuntungan) daripada penjual kepada pembeli, dan kemudiannya komoditi atau aset tersebut akan dijual secara tunai kepada pihak ketiga (selain daripada penjual asal) bagi mendapatkan tunai.
Jadi, apa keistimewaan AgroCash-i ini? Apa faedah atau kelebihan yang dapat dinikmati oleh kakitangan kerajaan apabila mendapatkan bantuan pinjaman peribadi AgroCash-i? Mari kita lihat.
Kelebihan pinjaman peribadi Agro Bank

Pembiayaan sehingga 10 tahun
Kadar keuntungan yang rendah:
Untuk kakitangan di bawah Kerajaan Persekutuan, BR + 2.85% (bagi tempoh pembiayaan sehingga 3 tahun) dan BR + 3.35% (bagi tempoh pembiayaan 4-10 tahun)
Untuk kakitangan Negeri,BR + 3.22% p.a (bagi tempoh pembiayaan sehingga 3 tahun) dan BR + 3.67% p.a (bagi tempoh pembiayaan 4-10 tahun)
Untuk kakitangan Badan Berkanun, BR + 3.22% p.a (bagi tempoh pembiayaan sehingga 3 tahun) dan BR + 3.67% p.a (bagi tempoh pembiayaan 4-10 tahun)
Untuk kakitangan Pihak Berkuasa Tempatan (PBT), BR + 3.22% p.a (bagi tempoh pembiayaan sehingga 3 tahun) dan BR + 3.67% p.a (bagi tempoh pembiayaan 4-10 tahun)
Untuk permohonan yang mempunyai rekod bayaran balik yang kurang memuaskan, kadar keuntungan adalah kekal pada BR + 4.25% p.a, untuk pembiayaan sehingga 10 tahun.
Kadar keuntungan yang dikenakan adalah bergantung kepada kriteria berikut:
pelanggan sedia ada dan baru
rekod bayaran balik yang baik (CCRIS) yang tidak melebihi MIA di dalam tempoh 12 bulan
potongan BPA
tiada Penjadualan Semula dan Penstrukturan Semula
tiada Special Attention Account (SAA)
Pembiayaan dari RM1000 sehingga RM200,000
Boleh dimohon oleh kakitangan kerajaan yang hanya berpendapatan kasar lebih daripada RM1000 termasuk elaun tetap
Permohonan cepat untuk diluluskan
Tiada cagaran dikenakan dan tidak perlu penjamin
Sebagai pinjaman Islamik, pihak Agrobank akan memberikan anda rebat (Ibra’) sekiranya anda membuat penamatan lebih awal dari kontrak.

Syarat dan kelayakan untuk buat pinjaman peribadi Agro Bank

Walaupun tidak wajib, digalakkan agar anda mempunyai akaun Agrobank online banking
Berumur 18 tahun ke atas dan tidak melebihi 60 tahun pada tamat tempoh pembiayaan atau tempoh persaraan; yang mana lebih dahulu
Berjawatan tetap dan telah berkhidmat sekurang-kurangnya selama 6 bulan (telah disahkan jawatan atau dalam tempoh percubaan) – tidak dibenarkan untuk pekerja sementara atau di bawah kontrak
Berpendapatan kasar bulanan (termasuk elaun tetap) melebihi RM 1,000.00
Bayaran pembiayaan adalah melalui BIRO Perkhidmatan Angkasa (BPA). Potongan Biro Perkhidmatan Angkasa adalah kurang dari 60% pendapatan bersih bulanan

Dokumen yang diperlukan untuk meminjam duit dari Agro Bank

Salinan Kad Pengenalan (MyKad) depan dan belakang.
Salinan slip gaji 3 bulan terkini.
Salinan penyata bank kemasukan gaji 3 bulan terkini (sama seperti pada slip gaji yang disertakan).
Surat pengesahan kerja dari majikan.

Caj pinjaman peribadi AgroCash-I

Caj duti setem sebanyak 0.5% dari jumlah pinjaman yang lulus.
Caj proses sebanyak RM30.00 hingga RM50.00 (bayaran broker) – akan ditolak dari jumlah pinjaman.
Caj lewat bayar sebanyak 1% dari jumlah tunggakkan sekiranya anda lewat membuat pembayaran.
Tiada caj penamatan awal (early termination fee).
Caj Insurans Takaful sebagai pilihan sekiranya anda berdaftar dengan Skim Takaful Kredit melalui panel Takaful Agrobank, atau skim Takaful pilihan anda.

Anda boleh memohon pinjaman peribadi AgroCash-i dengan mengunjungi mana-mana cawangan Agro Bank di seluruh Malaysia.

#2 Pinjaman Peribadi Agro Bank AgroCash-I Untuk Kakitangan GLC
Selain daripada kakitangan kerajaan, pekerja dari sektor GLC juga boleh memohon pinjaman peribadi AgroCash-i. Pembiayaan ini mempunyai kadar faedah yang rendah, BR + 3.22% p.a (bagi tempoh pembiayaan sehingga 3 tahun) dan BR + 3.67% p.a (bagi tempoh pembiayaan 4-10 tahun).
Walau bagaimanapun, terdapat beberapa perbezaan berkaitan syarat kelayakan yang ditetapkan antara pemohon dalam kalangan pekerja sektor kerajaan dan juga pekerja sektor GLC. Di bawah adalah syarat kelayakan bagi pemohon yang bekerja dengan sektor GLC, untuk memohon pembiayaan pinjaman peribadi ini.

Berumur 21 tahun hingga 60 tahun.
Pendapatan bulanan RM2,000 ke atas atau pendapatan tahunan RM24,000 ke atas.
Berkhidmat lebih dari 3 tahun perkhidmatan.
Potongan Biro Perkhidmatan Angkasa adalah kurang dari 50% pendapatan bersih bulanan.
Layak memohon sehingga 10 kali ganda gaji kasar, atau had maksimum RM100,000 dengan kadar keuntungan dari 6.7% p.a hingga 7.2% p.a.

Dokumen yag diperlukan bagi kakitangan GLC meminjam wang dari Agro Bank

Salinan Kad Pengenalan (MyKad) depan dan belakang.
Salinan slip gaji 3 bulan terkini.
Salinan penyata bank kemasukan gaji 3 bulan terkini (sama seperti pada slip gaji yang disertakan).
Surat pengesahan kerja dari majikan.

Caj pinjaman wang peribadi AgroCash-I

Caj duti setem sebanyak 0.5% dari jumlah pinjaman yang lulus.
Caj proses sebanyak RM30.00 hingga RM50.00 (bayaran broker) – akan ditolak dari jumlah pinjaman.
Caj lewat bayar sebanyak 1% dari jumlah tunggakkan sekiranya anda lewat membuat pembayaran.
Tiada caj penamatan awal (early termination fee).
Caj Insurans Takaful sebagai pilihan sekiranya anda berdaftar dengan Skim Takaful Kredit melalui panel Takaful Agrobank, atau skim Takaful pilihan anda.

Ringkasnya, dokumen yang diperlukan serta caj yang dikenakan adalah sama bagi kedua-dua permohonan pembiayaan melibatkan pekerja sektor kerajaan dan GLC. Jadual bayaran balik juga adalah sama bagi kedua-dua kategori ini. Anda juga boleh membuat permohonan pembiayaan sebagai pekerja GLC dengan mengunjungi mana-mana cawangan Agro Bank di seluruh Malaysia.

Akhir kata
Kesimpulannya, dua kategori permohonan ini dikhusukan untuk pekerja yang berkait atau berada dalam sektor kerajaan.

Ini untuk memudahkan pekerja, lebih-lebih lagi bagi mereka yang menghadapi masalah kewangan, dan mungkin memerlukan wang dalam jumlah yang besar dalam masa yang singkat.
Jadi, pembiayaan peribadi sebegini mungkin boleh membantu masalah anda. Sebagai alternatif, boleh cuba pinjaman peribadi AEON dan juga pinjaman peribadi Bank Rakyat. Ini lebih baik dari buat pinjaman along yang boleh menyusahkan hidup kita pada masa akan datang.
Altenatif lagi satu, cuba buat pinjaman peribadi Bank Rakyat untuk blacklist.
Kami doakan agar anda dapat mencari jalan keluar untuk menyelesaikan masalah kewangan ini.

Semoga bermanfaat.


Home / Technology

Cara SOS Topup Digi (Pinjam Kredit & Share Credit Prepaid)

Jika anda seorang pengguna prepaid, dan sudah tidak ada kredit langsung, jangan panik. Selain pinjam kredit dari kawan atau keluarga, anda sebenarnya boleh gunakan cara SOS topup Digi. Izinkan kami berkongsi seperti di bawah.
Sedikit mengenai SOS topup
SOS itu ialah satu kependekan yang merujuk kepada seseoran yang minta pertolongan.
Di Malaysia, terma SOS Top Up sebenarnya digunakan oleh Maxis Hotlink.
Namun, bagi kebanyakan pengguna lain seperti Celcom, Digi dan U Mobile, mereka tetap memanggilnya SOS Topup.
Dalam terma Digi Prepaid, ia dipanggil Talktime Advance.
Tiada kredit
Pernahkah anda menghadapi situasi kekurangan atau lebih teruk lagi, langsung tiada kredit dalam telefon?
Kita sering hubungi orang ataupun menghantar SMS menggunakan kredit yang datang daripada kad SIM yang kita langgan, seperti Maxis, Celcom, Digi dan sebagainya.
Tambahan pula, pada zaman sekarang, kredit menjadi sangat penting, terutamanya untuk melayari internet, sama ada untuk membuka browser, ataupun membuka media sosial seperti Whatsapp, Instagram dan Facebook.

Pinjam kredit semasa kecemasan
Kita seringkali hadapi situasi kekurangan kredit ni pada saat yang kita betul-betul perlukan kredit. Tetapi, apa yang anda perlu lakukan apabila anda kekurangan kredit? Lazimnya, apabila kurang kredit, anda sudah pasti perlu tambah nilai kredit anda.
Tetapi, mungkin ada situasi yang buatkan anda tidak mampu untuk pergi menambah nilai di mana-mana kedai.
Anda boleh menggunakan perkhidmatan SOS Top Up Maxis, ataupun tambah nilai kecemasan yang disediakan dalam pakej nombor telefon anda.
Fungsi SOS Top Up
Sos Top Up yang juga perkhidmatan meminjam kredit daripada pengedar jenama kad SIM anda sendiri. Apabila anda menambah nilai sendiri kredit anda selepas itu, terdapat nilai yang akan ditarik pula daripada kredit anda untuk dibayar semula kepada pemberi SOS Top Up anda.

Anda kemudiannya boleh menggunakan khidmat SOS Top Up ini sekali lagi.
Jadi, bagaimana caranya?
Kita akan melihat cara untuk SOS Top Up seperti yang ditawarkan oleh syarikat-syarikat telekomunikasi yang popular di Malaysia kini.
Kali ini, kami kongsikan dahulu cara pinjam kredit Digi.

Cara SOS topup Digi

Dail *128#. Tunggu sehingga paparan utama keluar.
Kemudian, tekan nombor 1 pada telefon anda untuk memilih Akaun Saya.
Pada paparan seterusnya, tekan 7 untuk Talktime Services.
Di paparan seterusnya, tekan 2 untuk Talktime Advance.
Kemudian, tekan 1 untuk mendapatkan nilai kredit untuk SOS Topup anda. (Terdapat nilai untuk berapa banyak anda boleh pinjam kredit, yang juga disertakan dengan caj)
Tekan 1 pada laman seterusnya untuk mengesahkan pinjaman/SOS Topup anda.
Syarat untuk pinjaman kredit anda berjaya, kredit semasa anda perlulah kurang daripada RM5 dan lebih daripada kosong.
Permintaan SOS Top Up anda berjaya sekiranya nilai semasa kredit anda adalah seperti yang tercatat di menu.

Akhir kata
Ternyata, setiap syarikat ini memang menawarkan cara yang mudah untuk meminjam kredit atau gunakan SOS Top Up. Gunakanlah servis ini sebaik mungkin di saat anda betul-betul memerlukannya.
Andai sudah dapat pinjam kredit, jemput juga baca cara lajukan Internet dan buat speedtest.

Semoga bermanfaat.


Home / Technology

Cara Share Kredit Celcom (Transfer Credit & Share Topup Guna SMS)

Anda nak tahu cara share kredit Celcom bukan? Kami tahu anda sekarang tengah panas hati kerana geram kenapa tak boleh share kredit Celcom. Kami faham.
Bertenang.
Izinkan kami kongsikan panduan yang paling ringkas melalui SMS dan cara-cara lain.
Syarat & caj share kredit Celcom
Sebelum menggunakan perkhidmatan share credit Celcom ini, anda perlu memastikan bahawa:

Anda mestilah berada di Malaysia.
Boleh share kredit dari akaun postpaid atau prepaid Celcom .
Pastikan anda mempunyai baki kredit minima sebanyak RM2.
Amaun kredit yang dipinda mempunyai tempoh sah kredit yang berlainan seperti di bawah:

Tempoh sah kredit, 1 hari (RM1 – RM2).
Tempoh sah kredit, 3 hari (RM3 – RM25)

RM0.50 akan dikenakan bagi transaksi yang berjaya.
RM0.20 akan dikenakan bagi yang minta (request) kredit untuk dipinda.

Cara share kredit Celcom
1. Share kredit Celcom melalui SMS
Berikut merupakan cara share kredit Celcom melalui SMS. Sekiranya anda ingin tahu cara topup biasa bagi Celcom, sila baca cara masukkan topup Celcom.
Anda juga boleh baca cara tambah nilai online Celcom tapi pastikan ada akaun online banking terlebih dahulu.
Sekiranya anda perlukan bantuan kecemasan untuk topup, sila baca SOS topup celcom.

Buka aplikasi Messages pada telefon anda.
Kemudian, klik New Message (mesej baru).
Taip RM diikuti amaun dan hantarkan ke 1 (nombor penerima). Caranya seperti berikut:

Contohnya, masukkan RM 3 (pada ruang mesej baru).
Pada ruang nombor penerima pula, letakkan 1 diikuti dengan 013xxxxxxx.
Jadi, 1013xxxxxxx merupakan format tepat pada ruang nombor penerima.

Selesai.

2. Share kredit Celcom melalui USSD
Cara share kredit Celcom melalui USSD pula seperti di bawah.

Buka aplikasi Phone pada telefon anda.
Kemudian, dial *365*3#.
Klik 1 untuk hantar kredit.
Klik Send.
Klik 1 untuk masukkan nombor. (enter a number)
Klik Send.
Masukkan amaun kredit dan nombor telefon telefon penerima seperti berikut:

Contohnya, RM3 diikuti dengan nombor telefon penerima, 013xxxxxxx.
 3 013xxxxxxx pada ruang yang diberikan.
Klik Send.

Kemudian, klik 1 untuk Proceed.
Masukkan nama samaran (nickname) dengan 8 patah perkataan pada ruangan yang diberikan.
Klik Send.
Keluar satu menu kecil yang mengatakan nickname has been updated.(nama samaran anda telah dikemaskini)
Selesai.

3. Boleh request topup Celcom melalui SMS
Setelah anda baca tentang cara share kredit Celcom melalui USSD dan SMS, terdapat pula cara request kredit Celcom melalui SMS. Penghantar bukan sahaja boleh share sahaja tapi juga boleh minta kredit. Berikut merupakan caranya.

Buka aplikasi Messages pada telefon anda.
Kemudian, klik New Message (mesej baru).
Taip RQ diikuti RM amaun dan hantarkan ke (nombor telefon penerima). Caranya seperti berikut:

Contohnya, taip RQ RM 3 (pada ruang mesej baru).
Pada ruang nombor penerima pula, letakkan nombor penerima sahaja, 013xxxxxxx.

Selesai.

4. Boleh transfer kredit Celcom ke negara lain di Asia
Antara negara yang diberi peluang untuk share kredit seperti Bangladesh, India, Indonesia, Pakistan, Filipina, Thailand, Vietnam, China, Sri Lanka, Nepal, Cambodia dan Myanmar.
Anda boleh baca  share kredit Celcom ke luar negara bagi mengetahui kod negara yang digunakan oleh negara berikut.
Berikut ialah langkah-langkah ringkas untuk share credit Celcom ke luar negara:

Pertama sekali, anda perlu ada minimum RM10 dan akaun aktif bagi melakukan transaksi tersebut.
Kalau USSD, caranya seperti berikut:

Bukakan aplikasi Phone pada telefon anda.
Kemudian, dial *162#.
Pilih negara yang ingin anda share kredit.
Klik Send.
Masukkan kod negara berserta nombor penerima.
Klik Send.
Pilih amaun (RM) yang ingin transfer.
Klik Send.
Tekan 1 untuk confirm.
Klik Send.
Ada satu pop-up yang akan menyatakan bahawa transaksi anda diterima dan penghantar akan menerima SMS tentang status transaksi tersebut.
Klik Ok.
Selesai.

Akhir kata
Diharapkan agar perkongsian seperti di atas dapat memudahkan lagi urusan anda.
Sekiranya anda pengguna Digi atau Maxis tapi tidak tahu cara share kredit, sila baca cara share kredit Digi dan cara share kredit Maxis.
Semoga bermanfaat.


Home / Finance

Cara Semak Baki Pinjaman PTPK (Semakan Online di ptpk.gov.my)

Ini adalah panduan yang lengkap buat anda yang tercari-cari cara semak baki pinjaman PTPK secara online atau dalam talian.
Bagi mereka yang tidak tahu, PTPK ialah Perbadanan Tabung Pembangunan Kemahiran yang menawarkan Pinjaman Latihan Kemahiran.
Sudah bersedia? Jom kita mulakan.
Cara semak baki pinjaman PTPK

Layari laman web rasmi PTPK di sini: www.ptpk.gov.my
Ia biasanya akan dipaparkan pada kedudukan paling atas pada enjin carian Google. Klik Pautan
Anda akan melihat paparan Log Masuk.
Paparan log masuk akan meminta anda memasukkan  Kad Pengenalan dan Kata Laluan.
Jangan risau, jika ini kali pertama anda menggunakannya, anda harus emel terlebih dahulu Nombor Kad Pengenalan dan Nama Peminjam ke alamat emel [email protected] dengan subject “Memohon Kata Laluan”.
Anda juga boleh melakukan perkara sama dengan menghantar mesej Messenger terus kepada pihak PTPK di Facebook mereka iaitu di Perbadanan Tabung Pembangunan Kemahiran (PTPK) – Pinjaman Tabung Kemahiran.
Hal ini supaya anda dapat diberikan Kata Laluan untuk membuat log masuk ke dalam laman web ini.
Panduan ini tersedia sebagai informasi di bawah ruangan Log Masuk Anda boleh rujuk pada bila-bila masa.
Sekiranya anda masih belum mendapat sebarang respon daripada PTPK mengenai kata laluan, anda boleh cuba masukkan nombor akaun pinjaman anda seperti contoh 04/05326.
Sekiranya anda terlupa Kata Laluan, anda boleh hantar emel atau mesej kepada pihak PTPK melalui alamat emel dan Facebook yang sama.
Anda tidak boleh membuat permohonan kata laluan melalui SMS ke 15888 kerana perkhidmatan berkenaan telah ditamatkan.
Apabila password telah diberikan, anda boleh teruskan cara ini.
Masukkan dahulu Nombor Kad Pengenalan di ruangan yang betul tanpa sebarang space.
Kemudian, masukkan kata laluan.
Seterusnya, tekan butang MASUK.
Apabila berjaya, anda akan mendapat paparan Maklumat Peminjam Perbadanan Tabung Pembangunan Kemahiran di skrin anda.
Pada bahagian Maklumat Lejar berwarna kuning, sila cari dan lihat column Akaun. Ia adalah sebaris dengan ID Pemohon, Tempoh Bayaran Balik, dan Status Lejar.
Anda akan dapati nombor akaun pinjaman anda tertera di situ bersama-sama Baki Terkini di sebelahnya.
Anda kini telah mengetahui baki terkini pinjaman PTPK anda.
Untuk melihat dengan lebih lanjut maklumat baki pinjaman PTPK, anda boleh tekan No Akaun Pinjaman
Anda kini akan dipaparkan dengan Penyata Peminjam Perbadanan Tabung Pembangunan Kemahiran. Anda boleh menyemak baki terkini, baki tertunggak, jumlah pinjaman diluluskan dan amaun bayaran balik sebulan.
Tahniah! Anda telah selesai membuat semakan.
Anda boleh Log Keluar dan keluar daripada laman web setelah selesai meneliti semakan.

Maklumat tambahan semakan baki PTPK
Untuk sebarang pertanyaan, anda boleh hubungi Talian Khidmat Pelanggan PTPK di talian 03 40476000 atau di talian 03 404762000.
Anda juga boleh layari www.ptpk.gov.my atau emel kepada [email protected].
Bagi sebarang urusan surat-menyurat, alamatnya ialah :
Perbadanan Tabung Pembangunan Kemahiran
Kementerian Sumber Manusia
Tingkat 15,16,17,18,19 dan 27
Menara Dato’ Onn
Putra World Trade Centre
No 45, Jalan Tun Ismail
50480 Kuala Lumpur.

Akhir kata
Sekadar mengingatkan, hutang tetap hutang. Ia tetap perlu dilangsaikan. Jangan sampai tidak membayar pinjaman PTPK pula. Bimbang apa yang kita gunakan untuk belajar nanti tidak berkat pula.
Diharapkan agar perkongsian cara semak baki pinjaman PTPK ini dapat memudahkan lagi urusan pembayaran balik.
Jemput juga baca cara buat semakan baki akaun BSN.

Semoga bermanfaat.


Home / e-Government

Cara Daftar MITI 3.0 (Untuk Permohonan Surat Kebenaran)

Untuk peniaga yang masih lagi belum buat permohonan untuk terus beroperasi semasa PKP 3.0 ini, sila ikut cara daftar MITI 3.0 seperti di https://notification.miti.gov.my/register
Surat kebenaran MITI ini adalah penting untuk mengelakkan anda disaman oleh pihak berkuasa atas tujuan rentas negeri dan daerah.
1. Cara daftar MITI 3.0 (Sistem CIMS)
Sekiranya anda telah mendaftar dalam tempoh PKP 1.0 dan PKP 2.0 tempohari menggunakan CIMS 2.0, anda boleh terus isikan Email dan Kata Laluan untuk login.
Jika ingin mendaftar MITI 3.0 yang baru, sila ikuti panduan di bawah.

Kami galakkan anda menggunakan desktop computer atau laptop, dan bukan telefon bimbit.
Ini kerana ada banyak maklumat yang perlu diisi.
Skrin yang lebih besar akan memudahkan lagi anda memasukkan maklumat bagi urusan permohonan ini.

Layari laman web rasmi MITI di sini: https://notification.miti.gov.my/login
Klik butang Daftar
Di sebelah kiri, anda akan lihat bahagian SOP dan Protokol bagi Kelulusan Beroperasi Semasa Tempoh Perintah Kawalan Pergerakan (PKP)
Klik Senarai SOP Terkini yang dikeluarkan oleh MKN dan fahamkan betul-betul sebelum memohon
Seterusnya, Tick pada “Saya telah membaca dan bersetuju dengan SOP yang disebutkan di sebelah. Saya mengesahkan bahawa saya akan memenuhi kesemua SOP yang ditetapkan oleh Kementerian Perdagangan Antarabangsa Dan Industri”
Masukkan maklumat seperti dipinta:

Nama Penuh
Email
Nombor Kad Pengenalan Baru atau Nombor Passport
Pilih salah satu sahaja

No Lesen Pengilang
No Pendaftaran SSM
No Ahli Badan Profesional / Pesuruhjaya Sukan / ROY / ROS

Kata Laluan
Ulang Kata Laluan

Tekan butang Daftar
Andai semuanya berjalan lancar, anda akan di bawa ke Dashboard CIMS 3.0 ini
Untuk maklumat yang lebih jelas, sila rujuk video YouTube di bawah ini

2. Cara register MITI 3.0 (video)
Berikut ialah cara untuk daftar CIMS 3.0 yang rasmi dari MITI.
Walau bagaimanapun, jika sudah mendaftar sebelum ini, boleh terus login MITI melalui CIMS 3.0 dan print surat kebenaran MITI untuk rentas negeri dan daerah.

3. Ada masalah untuk buat registration CIMS 3.0?
Sekiranya anda mengalamai kesukaran untuk mendaftar, boleh hubungi Malaysia Automotive Robotics & IoT Institute (MARii) di [email protected]
Walau bagaimanapun, pertanyaan kepada Malaysia Automotive Robotics & IoT Institute (MARii) hanyalah berkaitan dengan isu teknikal portal MITI CIMS 3.0 sahaja; dan bukan berkenaan kelulusan permohonan surat kebenaran.

Akhir kata
Diharapkan agar perkongsian cara daftar MITI 3.0 ini akan memudahkan lagi urusan bisnes anda. Teruskan jaga SOP walau di mana anda berada.
Semoga bermanfaat.


Home / Finance

Cara Semak Baki Pinjaman PTPTN (Secara Online & SMS)

Fasa pengajian di menara gading merupakan sesuatu yang sangat indah bagi kebanyakan daripada kita. Namun, keperluan perbelanjaan yang tinggi merupakan sesuatu yang perlu difikirkan sebelum kita menjejakkan kaki di mana-mana institut pengajian tinggi. Bagi yang mendapat bantuan, jangan lupa bayar apa yang sudah dipinjam. Izinkan kami akan berkongsi cara semak baki pinjaman PTPTN.
Jangan lupa bayar pinjaman
Syukurlah di negara kita, pihak kerajaan telah memperkenalkan satu langkah bagi membantu para pelajar untuk mencapai cita-cita mereka melalui pinjaman PTPTN.
Adakah anda peminjam PTPTN? Baru menamatkan pengajian? Atau sudah lama meninggalkan alam pengajian? Jika benar, diharapkan anda tidak lupa tanggungjawab anda untuk menjelaskan baki pinjaman.
Disebabkan kesibukan, pasti ramai di antara kita yang terlupa berapakah jumlah baki pinjaman mereka. Jadi di dalam artikel kali ini, kami akan menjelaskan bagaimana untuk membuat semakan baki tunggakan pinjaman anda.
Lebih mengujakan lagi, anda sebenarnya boleh membuat semakan di rumah sahaja dan tidak perlu pergi ke kaunter PTPTN untuk membuat semakan. Iaitu melalui online dan sms.
Jika menyemak melalui atas talian, anda boleh melihat secara terperinci berapakah jumlah tunggakan anda dan berapakah ansuran bulanan yang perlu dibayar. Tiada bayaran yang akan dikenakan. Mudah dan percuma!
Manakala, jika anda membuat semakan baki pinjaman PTPTN melalui SMS, anda hanya boleh melihat baki pinjaman sahaja, malah anda turut dikenakan caj sebanyak RM0.15 dan RM0.20 bagi setiap sms yang dihantar.

Cara buat semakan PTPTN melalui online
Bagi membuat semakan online, anda boleh mulakan dengan melayari laman utama portal PTPTN di https://www.ptptn.gov.my/ dan tekan di ikon ‘Bayaran Balik’. Dan selepas itu, cari ikon ‘penyata pinjaman online’ dan tekan.
Dan apabila keluar halaman masuk penyata pinjaman online, masukkan nombor Kad Pengenalan di ruang yang telah diberikan. Seterusnya, masukkan pula kata laluan anda.
Jika anda terlupa kata laluan, jangan risau! Anda boleh klik di ‘Lupa Kata Laluan’ untuk mendapatkan bantuan. Selepas anda mengisi maklumat yang diperlukan, kata laluan baru akan dihantar melalui e-mel.

Untuk pengetahuan anda, bagi pengguna kali pertama, anda perlu menghubungi PTPTN terlebih dahulu untuk mendapatkan kata laluan.
Untuk tips bagaimana untuk mendapatkan respons yang pantas daripada pihak PTPTN, anda boleh berhubung terus kepada mereka dengan menghantar mesej melalui akaun rasmi media sosial PTPTN.
Setelah berjaya log masuk ke dalam akaun anda, terdapat 2 pilihan ikon yang dipaparkan untuk melihat baki pinjaman anda iaitu melalui ikon ‘Penyata Baki’ atau ‘Penyata Baki Terperinci’.
Perbezaan di antara keduanya adalah ‘Penyata Baki’ hanya akan memaparkan transaksi terkini anda secara ringkas. Manakala, ‘Penyata Baki Terperinci’ pula akan memaparkan semua maklumat mengenai akaun pinjaman anda secara lebih terperinci.

Untuk pengetahuan anda juga, penyata ini boleh dicetak bagi tujuan rasmi dengan hanya menekan butang ‘Cetak’.

Cara semak baki pinjaman PTPTN melalui SMS
Untuk membuat semakan melalui sms, anda hanya perlu membuka aplikasi message, kemudian taip PTPTN<jarak>BAKI<jarak>No Kad Pengenalan<jarak>No PIN
Dan hantarkan kepada 15888.

Untuk makluman, anda boleh dapatkan no pin atau no pinjaman anda dengan menghubungi talian Hotline PTPTN di 03-20804455 atau di akaun rasmi media sosial PTPTN sama di Facebook atau Twitter.
Akan tetapi, kekurangan cara semakan ini adalah, anda akan dikenakan caj sebanyak RM0.15 dan RM0.20 untuk setiap sms yang diterima.
Jika terdapat sebarang pertanyaan yang anda ingin ajukan atau maklumat lanjut yang anda ingin dapatkan, anda boleh merujuk kepada media sosial PTPTN di laman Facebook Perbadanan Tabung Pendidikan Tinggi Nasional (PTPTN) atau di Twitter PTPTN.
Anda disaran mengajukan mesej peribadi di Facebook untuk mendapatkan respons yang pantas melalui admin PTPTN.

Akhir kata
Sekiranya, terdapat sebarang masalah yang anda tidak fahami, anda juga boleh menghubungi  Careline PTPTN di 03 – 2193 3000, Faks: 03 – 2193 1263 atau boleh membuat aduan di e-Aduan iCare di portal rasmi PTPTN.
Sebarang pertanyaan juga boleh diajukan melalui pelbagai saluran lain melalui pos di alamat surat menyurat Perbadanan Tabung Pendidikan Tinggi Nasional, Tingkat Bawah, Menara PTPTN, Blok D, Megan Avenue II, No.12, Jalan Yap Kwan Seng, 50450 Kuala Lumpur.
Sangat mudah, bukan? Jadi, jangan lupakan tanggungjawab anda sebagai peminjam dengan melunaskan hutang anda supaya dapat membantu generasi akan datang pula.
Diharapkan agar perkongsian cara semak baki pinjaman PTPTN ini memudahkan lagi urusan anda. Pesanan terakhir, sebelum ke luar negara, jangan lupa buat semakan blacklist PTPTN dahulu. Bimbang kalau tak bayar, anda tak akan dibenarkan menaiki kapal terbang.
Sebelum itu, jika anda anak Selangor, boleh cuba pinjaman boleh ubah yang dinamakan Peduli Siswa. Cubalah, mana tahu berjaya.
Semoga bermanfaat.


Home / Travel

7 Air Terjun di Selangor (Untuk Rekreasi & Mandi Manda)

Ramai orang tahu, tempat menarik di Selangor yang percuma memang banyak. Kali ini, kami hanya ingin senaraikan tempat rereasi dan mandi-manda sahaja, iaitu senarai air terjun di Selangor.
Izinkan kami berkongsi.
Air terjun di Selangor
1. Air Terjun Sendat – Ulu Yam
Air Terjun Sendat juga dikenali sebagai Hutan Lipur Sungai Sendat yang terletak di Jalan Ulu Yam yang menuju ke Batang Kali.
Persekitaran air terjun ini dihiasi dengan pelbagai jenis spesis flora dan fauna eksotik dan dihiasi dengan air terjun 3 tingkat. Semestinya ia akan menjadi tarikan unik pada para pengunjung. Dengan kedalaman serta keluasan kolam yang berbeza di kawasan ini memberikan kelebihan kepada para pengunjung untuk berseronok sambil menikmati keindahan alam.
Jika anda ingin bermandi-manda dengan keluarga yang ada anak kecil, boleh berkelah di tingkat pertama dimana kolamnya agak luas dan tidak terlalu dalam. Di tingkat kedua pula, keadaan sungai yang terlalu cetek menjadikannya tidak sesuai untuk berenang. Manakala di tinkat ketiga pula, keadaannya sangat sesuai untuk anda berenang dan jika anda suka melompat ala penerjun negara, anda boleh lakukannya di sini!

2. Air Terjun Sungai Tua – Ulu Yam
Air Terjun Sungai Tua merupakan salah satu kawasan air terjun yang terbaik bagi aktiviti anda sekeluarga. Anda juga boleh membiarkan anak anda bermain di kawasan ini kerana airnya yang cetek dan tenang. Bukan itu sahaja, terdapat juga pondok berteduh di sekitar sungai juga Air Terjun Sungai Tua ini. Anda boleh sampai ke sini dengan menaiki kereta menjadikannya suatu tempat pilihan ramai dikala hujung minggu.
Lokasinya yang bersebelahan dengan taman rekreasi, menjadikannya lebih menarik jika dibandingkan dengan air terjun yang lain. Sebelum bergerak ke sini, pastikan anda melihat ramalan cuaca agar tidak dikecewakan oleh hujan disamping persiapan lain.

Anda dinasihatkan untuk membatalkan rancangan untuk ke sini jika ramalan cuaca tidak baik agar dapat mengelakkan kejadian yang tidak diingini seperti kes kepala air pasang atau apa saja. Utamakan keselamatan anda dan keluarga ya!

3. Air Terjun Templer – Rawang
Bagi pengunjung yang inginkan kelainan, anda boleh berkunjung ke Air Terjun Templer di dalam hutan simpan Templer. Kedinginan air terjun bertingkat yang dilengkapi dengan pemandangan hijau yang menyegarkan akan membuat anda lupa akan kesibukan kota atau stress kerja harian kerana ia sangat menenangkan.
Air Terjun Templer ini sering menjadi pilihan pengunjung yang mencari sesuatu untuk dilakukan pada cuti hujung minggu. Tempat letak kereta yang luas juga disediakan, selain itu, pondok rehat juga ada banyak disediakan untuk para pengunjung.

Gazebo untuk berkelah, ruang privasi untuk anda tukar baju turut disediakan untuk kemudahan anda semua. Terdapat juga jambatan yang dibina untuk keselamatan pengunjung.
Selain itu, ia juga dilengkapi beberapa kemudahan lain, antaranya kedai makan, tapak perkhemahan dan chalet comel untuk anda yang ingin bermalam ditemani deruan air terjun di sini.
Kepada pengunjung yang datang bersama anak kecil, jangan risau kerana kemudahan di sini lengkap dan selamat. Namun begitu, anda dinasihatkan untuk memerhatikan anak anda ketika bermain air kerana anak kecil kadangkala boleh cedera ketika bermain di kawasan berbatu dan berpasir ini.

4. Air Terjun Sungai Gabai – Hulu Langat
Hati anda dan keluarga anda pasti akan terpikat dengan kejernihan air sungai di Air Terjun Sungai Gabai ini. Dengan kelestariannya yang masih terjaga, air yang dingin serta kemudahan yang disediakan memang akan memudahkan anda.
Bukan sahaja anda boleh bermandi-manda di sini, anda juga boleh mengadakan aktiviti BBQ bersama keluarga atau rakan-rakan.
Terdapat banyak kemudahan yang disediakan di sini, contohnya surau dan tandas yang bersih selain dari penjaga parking yang akan memudahkan anda serta menjaga keselamatan kenderaan. Menambah kelengkapan kemudahan di sini adalah pondok besar untuk berteduh yang boleh memuatkan lebih dari 5 orang! Apa lagi yang anda mahu? Air Terjun Sungai Gabai ini cukup lengkap!
Info: Bayaran masuk sebanyak RM1 akan dicaj untuk setiap kepala

5. Air Terjun Serendah – Rawang
Templer Kai atau dikenali dengan nama Rekreasi Air Terjun Serendah adalah antara lokasi pilihan para pencinta alam yang popular di daerah Hulu Selangor.
Antara sebab mengapa ia sering menjadi pilihan pengunjung adalah kerana jarak antara lokasi ini dengan Pusat Banda Kuala Lumpur adalah tidak terlalu jauh dan mudah diakses menggunakan kereta. Lebih menarik, penempatan orang masyarakat orang asli yang juga terletak berdekatan kawasan ini yang boleh anda kunjungi bersama anak-anak. Mempelajari tentang gaya hidup, senibina rumah dan cara pergaulan mereka pasti membuatkan lawatan ini lebih unik serta bakal mencipta pengalaman baru buat anda dan keluarga.
Anak kecil juga boleh bermain di Air Terjun Serendah ini kerana lokasinya yang ideal. Selain dari terdapatnya penanda aras bagi menandakan kawasan yang cetek dan dalam, ia juga dilengkapi dengan taman permainan lengkap dan ada juga disediakan pondok untuk berehat. Kesemua kemudahan ini menjadikannya sangat sesuai untuk ibu bapa yang mengutamakan keselamat anak-anak mereka.

Jika anda ingin ke destinasi indah ini, anda boleh menggunakan beberapa jalan antaranya jalan ke pekan Serendah kemudian masuk ke persimpangan Dato’ Harun dan seterusnya terus memandu untuk jarak lebih kurang 4KM untuk tiba ke lokasi.

6. Air Terjun Sungai Congkak – Hulu Langat
Air Terjun Sungai Congkak bukanlah nama asing bagi penduduk Selangor. Kawasan air terjun indah yang terpelihara kelestariannya yang turut dilengkapi kemudahan seperti resort dan kawasan lapang untuk aktiviti secara berkumpulan menjadi antara faktor utama dalam menjadikan kawasan ini sebagai pilihan orang ramai terutamanya pada hujung minggu.
Congkak Park & Resort iaitu nama lain bagi Air Terjun Sungai Congkak dikendalikan oleh Badan Pelancongan Selangor. Jadi tidak hairanlah mengapa semua kemudakan dan kebersihan di kawasan ini dijaga dengan baik.
Lokasi ini juga adalah pilihan yang baik bagi anda yang inginkan privasi sambil menikmati keindahan alam. Jangan lepaskan peluang untuk bermalam di resort yang bersebelahan dengan sungai dan nikmati tidur malam dibuai bunyi air sungai mengalir menimbulkan suasana dingin dan damai.
Tapak perkhemahan yang luas, pondok berehat, kemudahan asas seperti tandas dan surau serta kebersihan yang terjaga menjadikan Air Terjun Sungai Congkak antara kawasan air terjun yang layak diberikan 5 bintang!

7. Air Terjun Batu Asah – Hulu Langat
Terletak di Kampung Kemensah, Hulu Klang Selangor, Air Terjun Batu Asah turut dikenali sebagai Air Terjun Kemensah kerana lokasinya. Jadi, tak perlu keliru apabila ada orang mengajak anda ke Air Terjun Kemensah tapi memanggilnya dengan nama Air Terjun Batu Asah, lokasi yang sama tetapi berlainan nama.
Jika anda ingin menikmati keindahan alam semulajadi dengan cara yang mempunyai kelainan, anda boleh menggunakan All Terrain Vehicle (ATV Rides). Selain mendapat “adrenalin rush” ketika menaiki ATV yang lasak, anda juga dapan melihat alam dari sudut berbeza.
Bukan itu saja, di sini juga terdapat “camp site”, tapak khas untuk BBQ dan chalet Jeram Teratak Angah menjadikan ia sangat popular di kalangan keluarga untuk bercuti di hujung minggu dan hari cuti lain.

Akhir kata
Diharapkan agar perkongsian senarai air terjun di Selangor ini akan menceriakan lagi percutian anda.
Yang penting, hati-hati bila berada di sana. Jaga keselamatan.


Home / e-Government

mytemujanji.jpn.gov.my (Cara Daftar & Semak Temujanji JPN)

Jika anda ingin melakukan urusan di Jabatan Pendaftaran Negara (JPN), anda harus membuat temujanji terlebih dahulu di mytemujanji.jpn.gov.my sebelum pergi ke pejabat JPN. Ini adalah kerana bagi mengelakkan kesesakan di kaunter memandangkan Malaysia masih lagi dalam wabak pandemik.
Izinkan kami berkongsi.
1. Cara buat appointment di mytemujanji.jpn.gov.my
Berikut adalah cara-cara untuk membuat temujanji:

Layari mytemujanji.jpn.gov.my.
Pilih MULA TEMPAHAN.
Sila baca Terma dan  Syarat Permohonan Online Sistem MyJanjiTemu Jpn.
Tick pada kotak Saya telah membaca dan bersetuju dengan Terma dan Syarat yang dinyatakan.
Tekan Seterusnya.
Pilih Negeri pilihan anda.
Pilih Pejabat JPN.
Pilih Perkhidmatan yang anda inginkan.
Tekan SETERUSNYA.
Anda dikehendaki untuk memilih tarikh untuk temujanji. Tarikh berwarna merah menandakan sudah penuh, sila pilih tarikh berwarna hitam.
Tekan Semak.
Sila pilih Masa untuk temujanji anda.
Tekan SETERUSNYA.
Masukkan Maklumat Anda yang diperlukan iaitu:

Nama
No Pengenalan Diri
Telefon
Email

Tekan HANTAR.
Slip Tempahan akan dipaparkan. Sila mencetak/memuatnaik/screenshot untuk dibawa ke pejabat JPN semasa temujanji anda nanti.

PERHATIAN

Tiada emel pengesahan akan dihantar oleh sistem.
Semakan tempahan boleh dibuat di laman utama Sistem MyJanjitemu.
Sebarang pertanyaan atau pembatalan temujanji, sila hubungi [email protected].

Selesai.

2. Cara semak atau batalkan temujanji di mytemujanji.jpn.gov.my
Setelah anda membuat temujanji, anda juga boleh menyemak temujanji anda. Berikut adalah cara-caranya:

Layari mytemujanji.jpn.gov.my.
Pilih SEMAK/BATAL PERMOHONAN.
Masukkan maklumat yang diperlukan iaitu:

No Pengenalan
No Telefon
Emel

Tekan Semak/Batal Permohonan.
Waktu temujanji anda akan dipaparkan.
Anda boleh semak semula dan muat turun Slip Tempahan temujanji anda.
Jika anda ingin membatalkan temujanji anda, tekan batal.

Jika anda ingin menukar tarikh temujanji anda, anda perlu membatalkan temujanji anda dan memohon semula tarikh yang baru.

3. Perkhidmatan kaunter yang ditawarkan JPN
Berikut ialah khidmat yang ditawarkan JPN:

Daftar kelahiran anak.
Mohon Kad Pengenalan.
Mohon anak angkat.
Mohon kahwin bukan Islam.
Mohon cerai bukan Islam.
Daftar kematian ahli keluarga.
Mohon warganegara Malaysia.

4. Senarai cawangan JPN yang tidak beroperasi
Sebelum memohon tarikh temujanji, pastikan cawangan JPN yang anda ingin pergi masih beroperasi. Berikut adalah cawangan JPN yang tidak beroperasi:

JPN Cawangan PKD Johor (Kulai)
JPN Pulau Tioman (pejabat JIM)
JPN Cawangan Pelabuhan Klang
JPN Seri Kembangan
JPN Taman Melawati
JPN Bandar Baru Kerteh
JPN Cawangan PKD Terengganu (Al-Muktafi Billah Shah)
JPN Seputeh
JPN Taman Maluri
JPN Cawangan Hospital Pakar Likas

Akhir kata
Sila pastikan anda membaca dengan teliti terma dan syarat yang diberikan. Semoga perkongsian ini akan memudahkan urusan anda di JPN.
Bagi anda yang sudah buat permohonan MyKad dan ingin menyemak samada  status kad sudah diambil atau tidak, anda boleh ketahui cara semak status kad pengenalan anda di oskp.jpn.gov.my.


Home / Travel

18 Tempat Menarik di Ipoh (Singgah Dulu, Kalau ke Utara)

Kalau ke utara, pasti akan lalu bandaraya Ipoh. Jadi, kalau anda ingin singgah, kami sajikan beberapa tempat menarik di Ipoh, Perak ini.
Izinkan kami berkongsi.
Tempat menarik di Ipoh
1. Ipoh Railway Station
Pembinaan Stesen Keretapi Ipoh yang dimulakan pada tahun 1914 telah disiapkan pada tahun 1917 dan Perang Dunia Pertama telah mengakibatkan masalah bahan dan kos binaan terganggu.
Bangunan ini turut diberi gelaran Taj Mahal Ipoh telah direka bentuk oleh seorang arkitek British bernama AB Hubback yang juga merupakan arkitek yang sama bagi Stesen Keretapi Kuala Lumpur. Rekabentuk bangunan ini tidak pernah diubah sehingga ke hari ini, kecuali beberapa pengubahsuaian dalaman bangunan ini pada tahun 1993.
Stesen keretapi ini sangat indah bukan hanya kerana seni binanya, ia juga dihargai kerana dikelilingi oleh tumbuhan bunga-bungaan tempatan yang berwarna-warni.
Kecantikan lokasi ini telah menarik perhatian Hollywood untuk merakamkan filem Anna and the King lakonan Jodie Foster di sini. Sekadar sebagai info tambahan, Majestic Hotel turut berkongsi bangunan dengan stesen keretapi ini.

2. Dataran Medan Stesen / Dataran KTM Ipoh
Dataran KTM Ipoh yang juga dikenali sebagai Dataran Medan Stesen ini terletak berhadapan dengan Bangunan Stesen Keretapi Ipoh yang menjadi lokasi menarik untuk dikunjungi terutama pada waktu malam kerana keadaannya yang meriah. Anda bukan sahaja dapan melapangkan fikiran sambil menyaksikan pancuran air beserta dengan cahaya berwarna-warni yang bergerak mengikut irama.

Selain itu, kawasan ini turut dikelilingi dengan keindahan pokok-pokok yang diimport dari luar negara seperti pokok Tagoma dan Bucida.
Percayalah, sekali datang ke sini, anda pasti tidak dapat melupakan keindahan yang disajikannya dan Jika anda berkunjung ke sini, anda pasti akan sentiasa teringat akan pengalaman menarik anda di sini dan akan terus membuat perancangan untuk berkungjung sekali lagi.

3. Birch Memorial Clock Tower
Birch Memorial Clock Tower merupakan struktur megah berwarna hitam putih dan mempunyai ketinggian 1.95 meter. Ia dibina pada tahun 1909 demi memperingati ulang tahun kematian ke-34 Resident British pertama Perak iaitu James WW Birch yang telah mati dibunuh oleh pahlawan Tanah Melayu bernama Datuk Maharaja Lela pada tahun 1875.

Kos untuk membina menara ini pada ketika itu ialah sebanyak 25,000 pound sterling dan telah dirasmikan pembukaannya oleh Residen British Perak yang ke-8, Sir Ernest Woodford Birch.
Jika anda melihat di bahagian penjuru di atas jam menara ini, ada empat ukiran patung yang mewakili empat prinsip pentadbiran British, iaitu keadilan, kesabaran, ketabahan dan kesetiaan.
Terdapat juga lukisan tokoh-tokoh dunia dan pembangunan tamadun seperti Buddha, Darwin, Shakespeare dan lain-lain di keempat-empat sisi menara ini.
Setelah berkunjung ke sini, anda boleh teruskan lagi pengembaraan anda di Ipoh dengan berkunjung ke tarikan lain sekitar sini seperti Masjid Negeri dan Rose Centre.

4. Masjid Muhammadiah Ipoh
Tempat menarik yang seterusnya di Ipoh ialah berkaitan dengan senibina Islam.
Bukan sahaja di negara China anda dapat melihat masjid dengan senibina Cina, di Malaysia juga anda dapat melihatnya di Masjid Muhammadiah Ipoh yang terletak di Taman Tasek Jaya.
Masjid ini dibina dengan menggabungkan warna-warna ceria seperti merah, jingga, merah jambu dan hijau. Ia telah dibina pada tahun 2008.

Sekali imbas memang reka bentuknya tidak ubah seperti bangunan tradisional Cina terutama di bahagian bumbungnya. Akan tetapi, ada sedikit perbezaan di mana kebiasaanya ada kepala naga di bucu bumbung, kini diganti dengan bentuk bulan sabit yang lebih bersesuaian dengan statusnya sebaga masjid.
Motif popular pada bangunan klasik Cina iaitu bunga teratai telah digantikan dengan motif bunga kebangsaan Malaysia, bunga raya.
Bukan sahaja ia memiliki reka bentuk unik, suasana di dalam masjid ini juga sangat damai di mana anda boleh rasa pergerakkan angin yang menyejukkan tanpa perlu menghidupkan kipas pun.

5. Pusat Rekreasi Hotsprings Lubuk Timah
Terletak hanya dalam 20-30 minit dari Bandaraya Ipoh, anda boleh memandu kereta ke Pusat Rekreasi Hotsprings Lubuk Timah iaitu tarikan air terjun dan kolam air panas.
Air yang mengalir dari kolam renang utama dan seterusnya ia dialirkan ke kolam kedua dan seterusnya ke kawasang sungai. Airnya pula mula terbit dari binaan tembok yang kelihatan seperti sebuah empangan. Jika anda lawat ke sini pada musim hujan, anda akan dapat lihat air yang bercurahan dari tambok ini kelihatan tidak ubah seperti limpahan air Niagara Falls. Pasti membuat anda terkesima!
Selain itu, pusat rekreasi ini juga dilengkap dengan pelbagai kemudahan asas seperti surau, gazebo, tandas, tempat bbq, pondok rehat dan kolam-kolam air panas konkrit.

6. Lata Ulu Chepor
Belum puas lagi menikmati alam semula jadi? Teruskan penerokaan anda ke Lata Ulu Chepor pula.
Lokasi ini sebenarnya agak sukar untuk ditemui kerana ia agak tersembunyi dan tidak mudah dilihat dari jalan utama, dan kerana itu, Lata Ulu Chepor ini lebih popular di kalangan masyarakat tempatan dari orang luar.
Lata Ulu Chepor ini menawarkan keadaan air sungai yang tidak terlalu dalam dan sesuai dijadikan tempat bermandi-manda bagi seisi keluarga. Di sini, anda pasti akan terkesima dengan kawasan air terjunnya, dari keindahan aliran airnya melalui celahan batu besar ke keadaan sekelilingnya yang memukau mata.
Kawasan ini juga popular di kalangan para penggemar fotografi untuk mengabadikan keindahan air terjun dan kawasan sekitarnya. Siapa saja akan berasa segar apabila dikelilingi Hutan Simpan Kledang Saiong ini.
Setelah puas menyegarkan diri dengan bermandi manda , anda haruslah meneruskan penerokaan anda ke kawasan Kampung Ulu Chepor yang damai ini. Pastikan anda singgah ke mana-mana kedai makan yang ada untuk mengisi perut dengan juadah menyelerakan.

7. Taman Rekreasi Gunung Lang
Taman Tekreasi Gunung Lang ini terletak di Jalan Kuala Kangsar atau nama barunya Jalan Tunku Abdul Rahman dan dikelilingi keindahan alam semulajadi. Untuk tiba ke taman rekreasi ini, anda perlu menaiki bot yang akan membawa anda menyeberangi tasik ditemani dengan lanskap indah  bukit batu kapur.
Apabila anda tiba ke taman rekreasi ini, anda boleh la cuci mata dengan melihat pemandangan air terjun buatan manusaia dia atas bukit batu kapur. Jika anda membawa anak kecil bersama, lokasi ini juga menyediakan taman permainan dan zoo mini. Setelah puas berjalan, kunjungi pula menara tinjau dan nikmatilah pemandangan taman sepuasnya sebelum bergerak pulang.

8. Laser Battle Ipoh
Nak main paintball tapi taknak sakit sampai lebam terkena peluru paintball? Jom cuba permainan yang dapat memberikan keseronokkan serupa tanpa peluru yang menyakitkan itu di Laser Battle Ipoh!
Hanya dengan menggunakan cahaya laser, anda boleh mengumpulkan mata dan menghancurkan pihak lawan. Yang bestnya, lebih daripada 55 mode permainan yang boleh dipilih iaitu dari tahap yang mudah hinggalah kepada yang mencabar.

9. Bukit Bangkong
Antara tempat menarik di Ipoh yang tidak ramai orang tahu ialah Bukit Bangkong.
Lokasinya terletak di Chemor dan hanya mengambil masa selama 30 ke 40 minit dari Bandaraya Ipoh Bukit Bangkong merupakan destinasi pendakian yang seterusnya. Ya, ada banyak puncak untuk dipilih bagi mereka yang menggemari aktiviti pendakian dan berada di puncak yang tinggi.
Dengan ketinggian hanya 200 meter, masa yang diambil untuk menuju ke puncak Bukit Bangkong hanyalah dalam sekitar 20 ke 30 minit. Anda boleh mendaki bersama keluarga dengan menggunakan jalan berturap yang disediakan.
Sebaik tiba di puncaknya nanti, anda dapat menikmati keindahan pemandangan puncak Gunung Korbu yang megah dan mengagumkan.

10. Bulatan Sultan Idris Shah
Bulatan Sultan Idris Shah ini merupakan salah satu daripada kebanggaan Ipoh. Kemegahannya yang berada benar-benar di pintu masuk Bandaraya Ipoh menjadi lambang kemajuan negeri ini.
Jika anda melawat kawasan ini pada waktu malam, anda akan berasa lebih teruja kerana bulatan ini dikelilingi oleh cahaya lampu yang penuh warna-warni serta pancutan air.

11. Ipoh War Memorial
Ipoh War Memorial dalah sebuah memorial peperangan yang telah dibina untuk memperingati mereka yang terkorban sewaktu Perang Dunia Pertama (1914 – 1918), Perang Dunia Kedua (1939 – 1945), Konfrontasi Indonesia – Malaysia (1962 – 1966) dan pemergian ramai rakyat dan banduan perang dalam pembinaan landasan kereta api maut Burma-Siam (1943 – 1945).
Memorial ini terletak di bahagian kiri berhadapan dengan stesen keretapi Ipoh.

12. Gua Kek Look Tong & Zen Garden
Bagi yang bukan beragama Islam, antara tempat menarik yang boleh dilawati di Ipoh ialah Gua Kek Look Tong dan Zen Garden.
Terletak tidak jauh dari Gunung Rapat dan hanya 5 km dari bandaraya Ipoh adalah sebuah gua batu kapur besar digelar Gua Kek Look Tong. Pada tahun 1960, gua ini dijadikan tapak perlombongan bijih besi.
Kini, ia merupakan tokong Buddha yang telah memenangi pelbagai anugerah kerana keindahan lanskap taman yang ada di dalam gua ini. Siapa sangka mereka akan disajikan dengan pemandangan yang begitu indah sebaik sahaja keluar daripada terowong gua ini?
Sebaik sahaja anda sampai ke taman ini, anda akan dapat mendengar kicauan burung-burung dan angsa yang dipelihara di sini. Apa yang menarik, anda boleh beriadah di sini kerana tersedia juga laluan untuk beriadah atau berjogging mengelilingi dua tasik yang indah. Taman ini juga memiliki salah satu daripada laluan refleksologi pejalan kaki yang terpanjang di Ipoh.
Kami sarankan anda untuk melawati taman ini pada waktu pagi agar anda dapat menikmati keindahannya sambil menghirup udara pagi yang segar.

13. Gerbang Malam
Jika anda ingin membeli-belah, datanglah ke Gerbang Malam, pasar ini mempunyai keluasan sebesar lebih kurang 1 km dan terletak di Jalan Tahwil Azhar, berdekatan dengan Ipoh Parade. Pasar ini berkonsepkan uptown di mana anda dapat melihat pelbagai jenis barangan unik dijual, memang rambang mata dibuatnya. Pakaian, minyak wangi, beg, alat solek, kasut, cermin mata, cincin dan lain-lain adalah antara barngan yang dijual.
Jika anda sukakan karya kreatif, di sini juga terdepat kedai-kedai yang menjual tulisan khat, lukisan atas papan dan banyak lagi. Bagi para “thrifters” pula, banyak juga gerai-gerai bundle di sini.
Setelah penat berjalan, rileks sambil mendapatkan urutan kaki refleksologi yang ada di sini. Kemudian, bolehlah sambung berjalan lagi sehinggalah anda menjumpai barang yang diingini.

14. Art of Old Town
Art of Old Town, seperti namanya, ia merupakan sebuah destinasi yang dihiasi dengan ilustrasi-ilustrasi kreatif pada dinding-dinding bangunan di sini.
Ilustrasi-ilustrasi ini telah dihasilkan oleh Ernest Zacharevic, seorang seniman yang menerima pengiktirafan dunia atas lukisan-lukisan mural yang beliau hasilkan di sini. Beliau juga turut terlibat dalam penghasilan seni jalanan di New York.
Anda perlu maluangkan masa selama lebih kurang 30 minit untuk melihat keseluruhan hasil seni yang terdapat di sini. Mural ini semua diinspirasikan dari budaya masyarakat Ipoh sendiri. Menariknya!
Kawasan ini merangkumi jalan-jalan sekitar Market Street, Jalan Tun Sambanthan, Jalan Padang, Jalan Bijeh Timah dan Concubine Lane 3. Pastikan anda membawa kamera anda sekali untuk mengabadikan diri anda dengan karya-karya kreatif ini.

15. Tasik Cermin Gunung Rapat
Sekiranya anda seorang yang sukakan sesuatu yang lain dari yang lain dan suka meneroka tempat baru, anda harus melawat Tasik Cermin Gunung Rapat. Tasik ini sebenarnya bukanlah sebuah tarikan ‘formal,’ kerana di sini, tiada siapa yang jaga, tiada pintu entrance dengan kaunter tiket atau sebagainya.
Memang betul-betul kena ‘teroka’. Untuk menuju ke kawasan tasik ini anda perlu mencabar diri mencari lokasinya yang sebenar yang agak tersorok.
Setelah tiba ke lokasi, anda harus melalui sebuah gua yang agak gelap, tapi anda boleh nampak cahaya daripada ruangan di hujung gua ini.
Kalau tak yakin, dinasihatkan anda tidak melalui gua ni seorang diri. Setelah sampai ke penghujung gua, pandangan mata anda akan terpesona dengan serta-merta sebaik melihat keindahan tasik yang terbentang luas di depan mata.
Jangan lupa untuk mengabadikan keindahan ini di dalam foto sepuas hati!

16. Padang Ipoh
Padang Ipoh merupakan sebuah padang luas yang dikelilingi oleh bangunan-bangunan lama. Pada zaman kolonisasi, padang ini telah digunakan oleh orang-orang Inggeris untuk bermain kriket.
Padang ini kini dimeriahkan dengan pelbagai aktiviti seperti rugby, bola sepak, berjogging dan juga para pengunjung yang datang untuk bersantai menikmati pemandangan di sekitar.
Antara bangunan klasik yang dapat dilihat dari padang ini adalah bangunan St Michael Institution yang dibina pada tahun 1912, Masjid India Muslim (1908), bangunan Hong Kong & Shanghai (1931) dan banyak lagi.

17. Taman Mini Jepun
Terletak dalam Taman Rekreasi Dr. Seenivasagam ialah sebuah Taman Mini Jepun yang berkeluasan 1.2 hektar. Taman dalam taman, wah cantiknya nama. Taman mini ini telah direka bentuk oleh pegawai lanskap Majlis Bandaraya Ipoh.
Untuk mereka bentuk taman ini, pegawai lanskap kita telah bekerjasama dengan pakar dari Majlis Bandaraya Fukuoka, Jepun untuk memastikan elemen taman Jepun yang original.
Taman ini telah dirasmikan dan dibuka pada 30 Jun 1995 oleh Datuk Bandar Ipoh pada masa itu, Tuan Haji Ahmad Salleh Haji Sarif bersama bekas Datuk Bandar, Dato Haji Umar Haji Abu  dan bendahari Majlis Bandaraya Fukuoka, Encik Watanabe.
Sebaik menjejakkan kaki ke dalam taman ini, anda akan berasa seperti berada di negara Jepun apabila disambut oleh pepohon buluh rimbun dan taburan batu kecil berwarna-warni di laluan pejalan kakinya. Pokok pine dan pokok willow telah dipilih untuk menghiasi taman ini supaya dapat melahirkan suasana yang serupa seperti berada di Jepun.

18. Movie Animation Park Studios

Makluman:

Status terkini, ditutup sementara
Tiada tarikh bila akan dibuka semula

Nak ke Disneyworld? Tak perlu bersusah payah, kunjungi Movie Animation Park Studios dimana tarikannya tidak kurang seronok dari Disneyworld. Jangan pandang remeh ya, di taman animasi ini ada pelbagai aktiviti menarik untuk ada cuba dan alami sendiri.
Untuk pengetahuan anda Movie Animation Park Studios ini terbahagi kepada 6 zon dengan tema yang berbeza-beza, 25 tarikan interaktif dan 15 rides yang luar biasa seronok untuk dinaiki!
Secara spesifiknya, antara tarikan yang ada kat sini adalah BoBoiBoy 4D Adventure Theatre, The Smurf Theater, Space X-Plorers, Hyperspin, Space Face, Coral Kingdom dan banyak lagi!
6 Zon Tema yang ada kat sini adalah seperti Animation Square Zone, Dream Zone, Blast Off Zone, Live Action Zone, Lakeside Zone dan Fantasy Forest Zone. Wah, menarik betul kan? Rugi kalau tak datang sekiranya berkunjung ke Ipoh!

Akhir kata
Diharapkan agar perkongsian tempat menarik di Ipoh ini akan memberikan anda idea untuk percutian bersama keluarga nanti. Kalau ke atas lagi, singgah pula ke Taiping.


Home / e-Government

eoperasi.moe.gov.my (Login & Kemaskini Maklumat Peribadi KPM)

Selain SPLKPM, guru-guru juga perlu gunakan sistem eOperasi di laman eoperasi.moe.gov.my untuk kemaskini Maklumat Peribadi.
1. Login e-Operasi untuk kemaskini Maklumat Peribadi di eoperasi.moe.gov.my
Selepas berjaya masuk eOperasi KPM, lihat menu di sebelah kiri. Semua guru mesti buat semakan dan pengesahan Maklumat Guru yang berkenaan sahaja seperti berikut:

Maklumat Peribadi
Maklumat Pasangan
Maklumat Sejarah Akademik
Maklumat Akademik
Maklumat Sijil Kemahiran (SKM)
Maklumat Subjek Diajar Semasa
Maklumat Sejarah Ikhtisas
Maklumat Ikhtisas
Maklumat Perkhidmatan
Maklumat Tarikh Perkhidmatan
Maklumat Sejarah Perkhidmatan
Maklumat Sejarah Pengalaman Mengajar
Maklumat Elaun
Maklumat Kokurikulum
Maklumat Isytihar Harga
Cetakan Maklumat Keseluruhan

Jika ada maklumat yang tidak tepat dan perlu buat pembetulan, sila update dengan memberitahu Penolong Kanan 1 di sekolah masing-masing. Setiap guru juga wajib membuat pengesahan data masing-masing melalui sistem e-Operasi.

2. Login e-Operasi untuk semak maklumat vaksinasi COVID-19 di eoperasi.moe.gov.my
Bagi memastikan maklumat vaksinasi COVID-19 adalah tepat, sila buat semakan seperti langkah-langkah berikut:

Layari laman web rasmi eOperasi di sini: https://eoperasi.moe.gov.my
Klik Maklumat Peribadi
Klik Sila semak maklumat berikut:

ID MySejahtera (MySJ ID)
Adakah Anda Sudah Divaksin Untuk COVID-19
Tarikh Daftar
Tarikh Telah Disuntik Dos Pertama
Tarikh Telah Disuntik Dos Kedua
Jenis Vaksin COVID-19 (contohnya AstraZeneca-Oxfor / Pfizer dan lain-lain

Hanya pentadbir (Pengetua atau Penolong Kanan) yang boleh update

3. Lupa ID dan password eOperasi?
Jika anda tidak ingat langsung atau terlupa ID dan password eOperasi, sila berhubung dengan admin sekolah masing-masing.

Akhir kata
Diharapkan agar perkongsian berkenaan eoperasi.moe.gov.my ini akan memudahkan lagi urusan pengemaskinian maklumat peribadi anda.


Home / Finance

Cara Daftar GrabMart Merchant (Kedai Runcit, Register Online)

Jika anda mempunyai kedai runcit, kami sarankan anda baca cara daftar GrabMart ini. Konsepnya mudah sahaja. Pelanggan beli barang melalui GrabMart melalui kedai anda dan rider Grab atau Grab driver yang menggunakan kereta akan hantar barangan runcit tersebut kepada anda. Tidak perlu keluar rumah langsung.
Dengan hanya caj penghantaran sebanyak RM5, nampak seperti sangat berbaloi. Tambahan lagi, tidak perlu ada pembelian minimum langsung.
Sedikit mengenai GrabMart
GrabMart adalah perkhidmatan penghantaran barang seharian atas permintaan. Anda kini boleh membeli barangan runcit, makanan bungkusan, produk penjagaan kesihatan, produk kecantikan, hadiah dan banyak lagi melalui aplikasi Grab dan barangan ini akan tiba di rumah anda dalam hanya 30 minit sahaja.
Itu untuk pelanggan. Untuk pengetahuan anda, kedai atau mana-mana perniagaan boleh menggunakan perkhidmatan Grab untuk membantu perniagaan mereka.
Apabila pelanggan menggunakan aplikasi Grab, kedai atau perniagaan anda akan terpapar pada aplikasi Grab, dan pelanggan akan menggunakan perkhidmatan GrabMart untuk mendapatkan barangan selain daripada makanan yang hanya boleh diperoleh di kedai barangan runcit atau di pasar raya. Ini sekaligus membantu anda sebagai peniaga untuk menambah pendapatan, apabila dapat menjalankan perniagaan secara online.
Kelebihan sertai GrabMart Malaysia
Kedai atau perniagaan yang didaftarkan namanya bersama Grab digelar sebagai GrabMart Merchant. Jadi, sebelum anda baca cara daftar GrabMart, apa kata lihat dahulu apakah antara kelebihan menyertai GrabMart.

Kelebihan menjadi GrabMart Merchant adalah seperti berikut:

Barangan akan sampai ke rumah pelanggan dalam masa 30 minit daripada waktu pesanan dibuat
Membantu anda sebagai peniaga meningkatkan jualan anda
Anda sebagai peniaga akan mendapat sokongan sepenuhnya daripada pihak GrabMart yang pakar, yang akan membimbing bisnes perkembangan bisnes anda
Anda mampu mendapat pelanggan yang setia dengan bisnes anda dengan memberi ganjaran kepada pelanggan anda melalui program kesetiaan GrabRewards
Sekarang, GrabMart sudah berada di Lembah Kelang, Johor Bahru, Penang, Kota Kinabalu, Kuching, Melaka dan Ipoh. Akan banyak lagi tempat akan dibuka.

Cara daftar GrabMart Merchant
Untuk mendaftar sebagai GrabMart Merchant, ikuti langkah di bawah:

Layari laman web https://www.grab.com/my/.
Anda akan dibawa ke laman web rasmi Grab Malaysia.
Kemudian, pada bahagian atas, tekan pada Be Our Partner. Kemudian, tekan butang Mart Merchant.
Pada laman seterusnya, di bawah Partner With Us (Malaysia), terdapat beberapa ruangan yang perlu anda isikan.
Pada ruangan Business Name, masukkan nama perniagaan anda.
Pada ruangan Facebook Page/Company Website, masukkan nama page Facebook perniagaan anda, atau laman web untuk perniagaan anda (sekiranya ada).
Langkah dan cara daftar GrabMart yang setersunya, pada ruangan Business Category, pilih kategori perniagaan anda.
Pada ruangan Business Type, pilih jenis perniagaan anda, sama ada milikan tunggal, perkongsian atau sebuah syarikat.
Pada ruangan Company Name (SSM), masukkan sekali lagi nama perniagaan anda. Kali ini, mengikut pendaftaran perniagaan anda dengan Suruhanjaya Syarikat Malaysia (SSM).
Pada ruangan Company Registration Number (SSM), masukkan nombor pendaftaran syarikat anda mengikut SSM.
Pada ruangan Number of Outlet(s), masukkan jumlah cawangan syarikat/perniagaan anda yang anda miliki secara keseluruhan.
Pada ruangan First Name, masukkan nama pertama/panggilan anda.
Pada ruangan Last Name, masukkan nama keluarga anda. Bagi anda yang beragama Islam, anda boleh letakkan nama anda sendiri pada First Name dan Last Name.
Pada ruangan Phone Number, masukkan nombor telefon syarikat anda yang aktif dan boleh dihubungi, ataupun nombor telefon pihak yang bertanggungjawab untuk perniagaan/syarikat anda, seperti nombor anda sendiri.
Pada ruangan Email Address, masukkan emel rasmi perniagaan/syarikat anda, atau emel anda sendiri, sekiranya ada yang bertanggungjawab untuk syarikat anda.
Pada ruangan Business Address, masukkan alamat penuh syarikat/perniagaan anda.
Pada ruangan City, masukkan lokasi bandar untuk perniagaan/syarikat anda.
Pada ruangan Postal Code, masukkan poskod untuk lokasi perniagaan/syarikat anda.
Pada ruangan State, masukkan negeri untuk lokasi perniagaan/syarikat anda.
Pada ruangan Do you have an in-house delivery services?, pilih sama ada syarikat/ perniagaan anda ada menjalankan servis penghantaran sehingga ke dalam rumah pelanggan.
Kemudian, tick pada ruangan reCAPTCHA di bawah.
Kemudian, tekan butang Submit untuk menamatkan proses pendaftaran iaitu langkah dan cara daftar GrabMart yang terakhir.
Pendaftaran anda berjaya.
Dalam masa seminggu, pihak GrabMart akan menghubungi anda untuk menyelesaikan proses pendaftaran perniagaan/syarikat anda untuk menjadi GrabMart Merchant.
Sekiranya tiada masalah, anda akan diminta untuk menghantar katalog barangan untuk perniagaan anda secara online kepada pihak GrabMart.
Selesai fasa akhir ini, perniagaan/syarikat anda akan muncul secara online di aplikasi Grab untuk bahagian GrabMart, dan anda boleh mula menjalankan perniagaan anda sebagai GrabMart Merchant.

Akhir kata
Kami menyambut baik inisiatif Grab yang memperkenalkan GrabMart. Orang ramai yang sudah biasa menggunakan Grab dan Grab Food, tentu sekali tidak mempunyai masalah untuk menggunakan GrabMart.
Dengan mudah, boleh beli barangan seperti Maggi, Milo, Tuna, biskut, ubat-ubatan, sabun, makanan ringan dan macam-macam lagi.

Diharapkan agar perkongsian cara daftar GrabMart ini dapat memberikan lebih keuntungan kepada kedai runcit anda. Rajin-rajin login app Grab untuk dapatkan voucher, promo code dan free delivery.
Semoga bermanfaat.


Home / Finance

Cara Memohon Pinjaman Amanah Ikhtiar (aim.gov.my)

Kepada anda di luar sana yang masih memikirkan tentang bagaimana untuk mendapatkan pembiayaan daripada pihak AIM, jangan risau kerana pada hari ini kami akan berkongsi dengan anda tentang cara memohon pinjaman Amanah Ikhtiar untuk anda yang memerlukan.
Sedikit maklumat mengenai Amanah Ikhtiar
Pada 17 September 1987 Amanah Ikthiar Malaysia (AIM) telah ditubuhkan di bawah Akta Amanah (1952) sebagai badan amanah persendirian. Penubuhan AIM adalah sebagai usaha mengurangkan kadar kemiskinan di Malaysia khususnya masyarakat luar bandar iaitu melalui pembiayaan kecil-kecilan atau kredit mikro yang digunakan untuk membiayai kegiatan ekonomi yang boleh menjana pendapatan.
Cara memohon pinjaman Amanah Ikhtiar
Kepada anda yang ingin memohon pinjaman Amanah Ikhtiar, salah satu kaedah dan cara memohon pinjaman Amanah Ikhtiar yang paling senang dan ringkas adalah anda perlu mengisi borang permohonan anda secara online dan hantarkan permohonan anda kepada email dan pejabat Amanah Ikhtiar Malaysia.
Berikut adalah cara memohon pinjaman Amanah Ikhtiar:

Anda perlu mendapatkan borang permohonan Amanah Ikhtiar pada laman web rasmi Amanah Ikhtiar, iaitu www.aim.gov.my.
Atau anda boleh sahaja klik pada pautan ini untuk terus mendapatkan borang permohonan Amanah Ikhtiar online anda.
Setelah anda mendapatkan borang permohonan anda, anda perlu mengisi maklumat anda pada ruangan yang disediakan.
Pastikan anda mengisi maklumat yang benar kerana maklumat anda akan digunakan untuk menyemak kelayakan anda.
Setelah anda selesai mengisi borang permohonan anda perlu menghantar borang tersebut.
Selesai sudah proses permohonan pinjaman Amanah Ikhtiar anda.

Sekiranya anda seorang peniaga dan ingin mengetahui tentang cara memohon pinjaman perniagaan MARA, kami ada sediakan artikel khas buat rujukan anda.

Syarat kelayakan dan prosedur keahlian

SYARAT-SYARAT KELAYAKAN UNTUK MENJADI SAHABAT AIM

Taraf Kewarganegaraan

Warganegara Malaysia yang mempunyai Kad Pengenalan (mykad) yang berumur 18 tahun ke atas.

Had Kelayakan Pendapatan

Had kelayakan pendapatan isi rumah bagi menyertai AIM ialah RM3,050 dan per kapita ialah RM610.

Had Nilai Pemilikan Aset

Had nilaian pemilikan aset mestilah tidak melebihi nilaian berikut:
a. Tanah bergeran di atas nama KIR atau bakal Sahabat dengan keluasan tidak lebih dari tiga (3) ekar.
b. Pemilik rumah sendiri dengan anggarannilai tidak lebih RM200,000.
c. Pemilik kenderaan dengan anggaran nilai semasa sebuah kenderaan tidak melebihi RM50,000.
PROSEDUR KEAHLIAN

Pemohon, setelah disahkan layak menyertai AIM, perlu menubuhkan kumpulan yang terdiri daripada 5 orang sejantina yang tiada tali persaudaraan rapat, saling percaya mempercayai di antara satu sama lain dan bertanggungjawab.

Kesemua ahli secara berkumpulan perlu mengikuti Proses Penurunan Kuasa (PPK) iaitu satu kursus wajib jangka pendek selama 5 hari, 1 setengah jam sehari. PPK bertujuan memberi kefahaman tentang peraturan dan syarat-syarat AIM.
Setelah lulus dalam Ujian Pengikhtirafan Kumpulan iaitu satu ujian ringkas yang dijalankan di akhir proses PPK, semua ahli kumpulan perlu menyertai Pusat iaitu gabungan antara 2 hingga 10 kumpulan.
Ahli Pusat atau lebih dikenali sebagai Sahabat akan bermesyuarat setiap minggu. Mesyuarat Pusat diadakan di tempat awam seperti dib alai raya, surau atau balai yang dibina sendiri. Semua urus niaga AIM seperti permohonan, penyerahan modal pembiayaan, bayar balik serta kutipan simpanan wajib dan TKKS diadakan di Mesyuarat Pusat.

Akhir kata
Diharap agar perkongsian ini akan memudahkan urusan anda untuk mendapatkan pinjaman dan pembiayaan daripada pihak Amanah Ikhtiar.
Semoga bermanfaat.


Home / Finance

Bajet 2021 Untuk Penjawat Awam (Ringkasan Intipati Belanjawan)

Jika anda seorang kakitangan kerajaan, pasti tidak sabar menunggu apakah habuan yang akan diterima pada Bajet 2021 kali ini. Jadi, izinkan kami kongsikan ringkasan intipati Bajet 2021 untuk penjawat awam yang akan berlangsung petang nanti.
Ringkasan intipati Bajet 2021 untuk penjawat awam
Akhirnya, pengumuman berkenaan bantuan untuk penjawat awam dibentangkan pada akhir sesi. Berikut ialah bantuan yang bakal diterima:

Untuk kakitangan kerajaan Gred 56 dan kebawah, amaun bantuan yang bakal diterima ialah RM600
Untuk pesara kerajaan dan veteran tidak berpencen pula, amaun bantuan yang bakal diterima pula ialah RM300.

Lain-lain yang barkaitan:

Pegawai Bomba Bantuan akan menerima kenaikan kadar elaun sejam dari RM6 ke RM8. Ini bakal menggembirakan 1,900 pegawai sedia ada.

Sedikit mengenai Bajet 2021
Menteri Kewangan pada minggu lalu telah menerangkan bahawa kerajaan Malaysia bercadang untuk meningkatkan lagi perbelanjaan bagi mencipta lebih banyak peluang pekerjaan. Ini adalah penting untuk merangsang semula ekonomi negara yang terjejas teruk dek Covid-19.
Walau bagaimapun, bajet untuk pembangunan infrastruktur dikatakan bertambah. Bajet 2021 dikatakan juga adalah satu belanjawan untuk projek pembangunan dan perkembangan yang boleh mencipta lebih banyak peluang pekerjaan.
Menurut laman web rasmi Kementerian Kewangan berkenaan Cadangan Belanjawan 2021, ada beberapa perkara yang dititikberatkan. Antaranya ialah:

#1 Memperkukuh Kesejahteraan Rakyat

Melindungi golongan mudah terjejas.
Memperkasa dan meningkatkan kualiti kehidupan rakyat.
Memacu Pertumbuhan Ekonomi

#2 Memacu pertumbuhan ekonomi dan pelaburan swasta.

Menjana peluang pekerjaan.
Menggalakkan keyakinan dan perbelanjaan pengguna dan pelabur.

#3 Mengupaya Kehidupan Lestari

Memberi tumpuan kepada perspektif Alam Sekitar, Sosial dan Tadbir Urus.
Memastikan kelestarian untuk pekerja, pasaran, alam sekitar dan komuniti.

#4 Memperkasa penyampaian perkhidmatan awam

Memberi tumpuan keberhasilan dan perkhidmatan lebih baik kepada rakyat.
Memudahcarakan urusan perniagaan dan meningkatkan daya saing negara.

Walau bagaimanapun, belum dapat dipastikan samada ada bantuan lagi atau tidak seperti BPN dan BSH sebelum ini.
Bajet 2021 bila? Pukul berapa?
Bagi yang tidak tahu bila pembentangan bajet oleh kerajaan secara live, berikut ialah informasi berkenaan tarikh dan masa:
Jumaat, 6 November 2020

Jam 4 petang
Di mana boleh tengok pembentangan Bajet 2021 secara live update?

Seperti yang dimaklumkan di atas, pembentangan belanjawan ini akan bermula pukul 4 petang ini.
Orang ramai boleh menonton pembentangan ini secara langsung, menerusi beberapa saluran secara streaming di sini:

Facebook Radio Televisyen Malaysia (RTM): https://www.facebook.com/RadioTelevisyenMalaysia/
Laman web MyKlik RTM: https://myklik.rtm.gov.my
Laman web Kementerian Kewangan Malaysia (MOF): https://www.treasury.gov.my/streaming.html

Macam mana nak dapatkan ringkasan intipati pembentangan Belanjawan / Bajet 2021 untuk penjawat awam ini?

Anda hanya boleh muat turun laporan atau intipati Bajet 2021 hanya selepas pembentangan selesai dijalankan di parliment.
Boleh download di sini: https://www.treasury.gov.my/index-en.html


Home / Finance

Semakan i-Lestari Online (Check ilestari.kwsp.gov.my)

Bagi yang telah buat permohonan KWSP iLestari dengan i-Akaun sebelum ini, pastikan jangan lupa buat semakan i-Lestari KWSP juga. Anda perlu lihat status bayaran samada duit sudah masuk atau belum.
Cuma bagi yang masih belum mohon, boleh ikuti cara buat permohonan pengeluaran iLestari tanpa iAkaun yang terkini.
iLestari Semakan (ilestari.kwsp.gov.my)

Semakan status i-Lestari di ilestari.kwsp.gov.my
Kini, TANPA LOGIN i-AKAUN KWSP pun, anda boleh buat semakan status pengeluaran dan pembayaran i-Lestari.
Ikut langkah di bawah:

Layari i-Lestari online di sini: https://ilestari.kwsp.gov.my
Akan terpapar bahagian Semakan Status
Masukkan Nombor MyKad seperti dalam kad pengenalan anda
Masukkan Nombor Telefon Bimbit yang betul dan tepat
Tick Saya bukan robot
Akan keluar 16 petak gambar untuk dipilih
Ikut arahan untuk pilih semua petak yang mengandungi sesuatu gambar yang ditentukan
Contohnya: gambar lampu isyarat, lintasa pejalan kaki, gunung atau bukit dan lain-lain lagi
Jika tidak ada gambar, klik langkau
Pastikan pilihan semua selesai
Klik Semak
Anda akan dapat masuk melihat satus permohonan i-Lestari

Semakan status i-Lestari di bahagian e-Pengeluaran KWSP
Anda perlu login i-Akaun KWSP untuk semak duit KWSP sudah masuk atau belum.

Login ke i-Akaun KWSP di sini: https://secure.kwsp.gov.my/member/member/login
Pastikan ini adalah login untuk Ahli
Masukkan ID Pengguna
Masukkan Kata Laluan yang didaftarkan
Pilih Bahasa Melayu (BM) di bahagian atas kanan
Klik Pengeluaran di bahagian menu di atas
Klik e-Pengeluaran di bahagian menu sebelah kiri atas
Anda akan nampak butiran berikut untuk lihat status i-Lestari KWSP:

No
Jenis Pengeluaran
Status
Tarikh Permohonan
Tarikh Kemaskini
Tindakan

Sila lihat pada bahagian Jenis Pengeluaran
Pastikan Jenis Pengeluaran ialah i-Lestari
Sila lihat pula pada bahagian Status
Pastikan Status ialah Lulus
Sila semak akaun bank anda untuk melihat baki terkini dan buat pengesahan duit sudah masuk.

Semakan iLestari di Inbox i-Akaun
Anda perlu login i-Lestari dah semak bahagian Inbox iaitu adanya Mesej Baru.

Login ke i-Akaun KWSP menggunakan ID Pengguna
Masukkan Kata Laluan yang didaftarkan
Pilih Bahasa Melayu (BM) di bahagian atas kanan
Klik Inbox di bahagian menu atas
Anda akan dapat lihat subjek Permohonan Pengeluaran i-Lestari Diluluskan / Withdrawal i-Lestari Application Approved
Klik subjek untuk lihat keterangan
Mesej yang akan tertera ialah semasa pendaftaran permohonan dahulu ialah seperti berikut:

Permohonan e-Pengeluaran i-Lestari bertarikh 02-Apr-2020 dengan Nombor Rujukan LESTARIKWSP010000XXXXX telah didaftarkan pada 12-Apr-2020 dan sedang diproses.Untuk pertanyaan lanjut, sila emelkan kepada [email protected]

Namun, yang lebih penting ialah mesej yang akan tertera ialah untuk kelulusan seperti berikut:

Permohonan e-Pengeluaran i-Lestari bertarikh 02-Apr-2020 dengan Nombor Rujukan LESTARIKWSP010000XXXXX telah diluluskan.Untuk pertanyaan lanjut, sila emelkan kepada [email protected]

Sila semak akaun bank anda untuk melihat baki terkini dan buat pengesahan duit sudah masuk.

Semakan iLestari di app i-Akaun

Jika anda guna Android, download app KWSP i-Akaun dari Google Play terlebih dahulu
Jika anda guna iPhone, download app KWSP i-Akaun dari Apple App Store dahulu
Masukkan Username
Masukkan Password
Tekan Login
Jika terlupa, klik Forgot User ID or Password?
Selepas login, akan ada mesej yang terpapar.
Klik OK
Klik View Transaction History
Jika ada pengeluaran, ia akan terpapar di situ

Bila dapat duit i-Lestari?
Sila ambil maklum bahawa permohonan pengeluaran yang diterima pada bulan April 2020 akan mula menerima bayaran bermula bulan Mei 2020.
Walau bagaimanapun, bagi permohonan pengeluaran yang diterima selepas bulan April 2020, bayaran pengeluaran adalah bermula daripada tarikh permohonan pengeluaran yang diterima oleh pihak KWSP.

Akhir kata
Diharapkan akan perkongsian semakan i-Lestari KWSP ini dapat membantu dan memudahkan lagi hidup anda.
Semoga bermanfaat.


Home / Telco

Cara SOS Topup Maxis Hotlink (Pinjam Kredit & Share Credit)

Jika anda seorang pengguna prepaid, dan sudah tidak ada kredit langsung, jangan panik. Anda sebenarnya boleh gunakan cara SOS topup Maxis Hotlink.
Izinkan kami berkongsi seperti di bawah. Tapi sebelum itu, sila check balance Hotlink prepaid dahulu.
Sedikit mengenai SOS topup
SOS itu ialah satu kependekan yang merujuk kepada seseoran yang minta pertolongan.
Di Malaysia, terma SOS Top Up sebenarnya digunakan oleh Maxis Hotlink.
Namun, bagi kebanyakan pengguna lain seperti Celcom, Digi dan U Mobile, mereka tetap memanggilnya SOS Topup.
Tiada kredit
Pernahkah anda menghadapi situasi kekurangan atau lebih teruk lagi, langsung tiada kredit dalam telefon?
Kita sering hubungi orang ataupun menghantar SMS menggunakan kredit yang datang daripada kad SIM yang kita langgan, seperti Maxis, Celcom, Digi dan sebagainya.
Tambahan pula, pada zaman sekarang, kredit menjadi sangat penting, terutamanya untuk melayari internet, sama ada untuk membuka browser, ataupun membuka media sosial seperti Whatsapp, Instagram dan Facebook.

Pinjam kredit semasa kecemasan
Kita seringkali hadapi situasi kekurangan kredit ni pada saat yang kita betul-betul perlukan kredit. Tetapi, apa yang anda perlu lakukan apabila anda kekurangan kredit? Lazimnya, apabila kurang kredit, anda sudah pasti perlu tambah nilai kredit anda.
Tetapi, mungkin ada situasi yang buatkan anda tidak mampu untuk pergi menambah nilai di mana-mana kedai.
Anda boleh menggunakan perkhidmatan SOS Top Up Maxis, ataupun tambah nilai kecemasan yang disediakan dalam pakej nombor telefon anda.
Fungsi SOS Top Up
Sos Top Up yang juga perkhidmatan meminjam kredit daripada pengedar jenama kad SIM anda sendiri. Apabila anda menambah nilai sendiri kredit anda selepas itu, terdapat nilai yang akan ditarik pula daripada kredit anda untuk dibayar semula kepada pemberi SOS Top Up anda.

Anda kemudiannya boleh menggunakan khidmat SOS Top Up ini sekali lagi.
Jadi, bagaimana caranya?
Kita akan melihat cara untuk SOS Top Up seperti yang ditawarkan oleh syarikat-syarikat telekomunikasi yang popular di Malaysia kini.
Kali ini, kami kongsikan dahulu cara pinjam kredit Maxis.

Apa itu Hotlink SOS?

Bantuan SOS topup Maxis ini adalah untuk orang yang sedang dalam kecemasan
Hotlink akan memberikan kredit serta-merta supaya anda boleh gunakan telefon anda semula
Hotlink SOS boleh digunakan bila-bila masa sahaja
Hotlink SOS juga boleh digunakan di mana-mana sahaja

Cara SOS Top Up Maxis guna UMB
Cara untuk buat SOS topup Maxis Hotlink adalah seperti berikut:

Dail *100#. Tunggu sehingga paparan utama keluar.
Kemudian, tekan nombor 01 untuk Seterusnya.
Pada paparan seterusnya, tekan 4 untuk Tambah Nilai.
Kemudian, tekan 5 pada paparan seterusnya untuk SOS Top Up.
Anda akan dimaklumkan jumlah kredit yang akan dipinjamkan kepada anda berserta caj tambahan yang akan dikenakan pada tambah nilai anda yang seterusnya.
Tekan 1 untuk Teruskan.
Permintaan SOS Topup anda berjaya. Pastikan nilai semasa dalam kredit anda adalah kurang daripada RM2 untuk pastikan SOS Topup anda berjaya dikreditkan.

Nota: Untuk makluman, SOS Internet tidak lagi ditawarkan bermula 16 Januari 2019

Cara SOS Top Up Maxis guna Hotlink RED app
Cara untuk buat SOS topup Maxis adalah seperti berikut:

Download dahulu Maxis Hotlink RED app di Google Play Store untuk Android; atau di AppStore untuk pengguna iOS.
Install app tersebut
Klik pada Utama untuk melihat baki anda yang terkini
Klik Tambah Nilai untuk menambah kredit
Pilih SOS Top Up
Pastikan nilai semasa dalam kredit anda adalah kurang daripada RM2 untuk pastikan SOS Topup anda berjaya dikreditkan.
Kini, anda sudah ada kredit untuk digunakan

Akhir kata
Ternyata, setiap syarikat ini memang menawarkan cara yang mudah untuk meminjam kredit atau gunakan SOS Top Up. Gunakanlah servis ini sebaik mungkin di saat anda betul-betul memerlukannya.
Andai sudah dapat pinjam kredit, jemput juga baca cara lajukan Internet dan buat speedtest.

Semoga bermanfaat.